فوئاد حسێن و عوسمان غانمی بە بانگهێشتی فەرمی لە سعودیەن – کوردی – RojNews.News\nفوئاد حسێن و عوسمان غانمی بە بانگهێشتی فەرمی لە سعودیەن\n22/02/2021 - 3:55:58 pm\nحوسێن و بن فەرحان لە قاهیرە\nلەسەر بانگهشێتی فەرمی سعودیە، هەریەک لە فوئاد حسێن وەزیری دەرەوەی عێراق و عوسمان غانمی وەزیری ناوخۆ گەیشتنە ڕیاز و لەگەڵ هاوتاکانیان کۆبوونەوە.\nئەحمەد سەحاف وتەبێژی وەزارەتی دەرەوەی عێراق ڕایگەیاند، بەیانی ئەمڕۆ فوئاد حسێن گەیشتووەتە ڕیاز و لەگەڵ فەیسەڵ بن فەرحان هاوتا سعودیەکەی لە ڕیاز چاویان بەیەک کەوتووە و گفتوگۆیان لەسەر بەرەوپێشچوونی پەیوەندییەکانی هەردوو وڵات کردووە.\nهەروەها دەڵێت، حسێن و فەرحان گرنگترین پەرەسەندنەکانی پەیوەندییە دووقۆڵییەکان تاوتوێ دەکەن و بەدواداچوون بۆ گرنگترین دەرەنجامی کۆبوونەوەکانی لیژنەی باڵای هەماهەنگی نێوان هەردوولا دەکەن و ڕێگاکانی کاراکردنی یاداشتی لێکتێگەیشتنەکان کە لە نێوان بەغداو ڕیاز دا پەسەند کراوە، کارا دەکەن.\nسەحاف دەڵێت، هەردوو وەزیر باس لە گرنگیدان بە هەوڵی هاوبەش دەکەن لەپێناو بەرەوپێشچوونی ئاسایش و ئارامی لە ناوچەکەدا، سەرباری ئەوەش گفتوگۆ لەسەر هەموو ڕووداوە هەرێمی و نێودەوڵەتییەکان دەکەن کە ڕەنگدانەوەیان لەسەر بەرژەوەندیی هاوبەش هەیە.\nمیدیا عیراقییەکان باسیان لەوە کردووە، لەو دیدارەدا فوئاد حوسێن جەختی لەسەر پێویستی چالاککردنی میکانیزمەکانی کاری هاوبەش لەگەڵ ئەنجومەنی هاریکاری کەنداو کردووەتەوە.\nدوێنێش عوسمان غانمی وەزیری ناوخۆی عێراق بە سەردانێکی فەرمی گەیشتە ڕیاز و له فڕۆکەخانەی نێودەوڵەتی شا خالید لەلایەن شازادە عەزیز بن سعود بن نایف وەزیری ناوخۆی سعودییەوە پێشوازی لێکرا.\nغانمی و بن نایف\nڕۆژی ٩ی تشرینی دووەمی ساڵی ڕابردوو، لیژنەی سیاسی و ئەمنی و سەربازیی عێراق و سعودیە، بە سەرۆكایەتیی فوئاد حسێن وەزیری دەرەوەی عێراق و فەیسەڵ بن فەرحان ئال سعوود وەزیری دەرەوەی سعودیە لە بەغداد كۆبوونەوە و له‌سه‌ر ١٣ خاڵ ڕێككه‌وتن.\nخاڵەکانیش بریتیبوون لە:\n* بەردەوامبوونی هەردوو وڵات لە هاوئاهەنگی و كاری پێكەوەیی لە بوارەكانی سیاسی و ئاسایش و سەربازی دا.\n* كاركردن بۆ هێنانەئارای بۆچوونی هاوبەش سەبارەت بەو دۆسیە و پرسانەی بۆ عێراق و سعودیە گرنگن.\n* كارئاسانیكردن بۆ كردنەوەی پاشكۆی بازرگانیی سعودیە لە باڵیۆزخانەی ئەو وڵاتە لە بەغداد.\n* بە زووترین كات دەروازەی سنووریی عەرعەر بكرێتەوە.\n* ئاسانكردنی ڕێوشوێنەكان بۆ هاتوچۆكردنی پیاوانی خاوەنكاری هەردوو وڵات.\n* هەوڵدان بۆ لابردنی ڤیزا لەنێوان هەردوو وڵاتدا بۆ هەڵگرانی پاسپۆرتی دیپلۆماتی و خزمەتگوزاری و تایبەت، بەدرێژایی كاتەكانی ساڵ جگە لە وەرزی حەج.\n* ڕاوێژ و كاری پێكەوەیی و پشتیوانیكردنی یەكتری لە كۆنگرە و كۆڕ و كۆبوونەوە نێودەوڵەتییەكاندا.\n* بەهێزكردنی هاوئاهەنگیی ئەمنی و هەواڵگیری لە بەگژداچوونەوەی تاوان و قاچاخ دا.\n* هەردوو وەزارەتی ناوخۆی عێراق و سعودیە پەلە بكەن لە ئیمزاكردنی یاداشتێكی لێكتێگەیشتنی ئەمنی دا.\n* عێراق و سعودیە لێكتێگەیشتنێكی سەربازی واژۆبكەن و هاوئاهەنگیی سەربازی لەنێوانیاندا بێتەكایەوە و مەشقی سەربازیی هاوبەش بكەن، ئەزموونی سەربازیی ئاڵوگۆڕ پێبكەن و لەڕووی لێكۆڵینەوە و پلانی ستراتیژییەوە پێكەوە كاربكەن، پاشكۆی سەربازی لە باڵیۆزخانەكانی هەردوو وڵات لە بەغداد و ڕیاز بكەنەوە.\n* سعودیە بەردەوام بێت لە پشتیوانیكردنی عێراق لە شەڕی دژ بە داعش دا.\n* هەردوو وڵات بۆچوونێكی هاوبەش گەڵاڵە بكەن سەبارەت بە دۆزەكانی ناوچەكە وەك فەڵەستین و سوریا و توركیا و لیبیا و یەمەن.\nئەمشەو لە ستێرک تیڤی قەرەیلان بانگەوازییەکی گرنگ دەکات


وێنەی سفرەکە و چەند سەرنجێک\nوێنەی سفرەکە و چەند سەرنجێک\nبابەتی سفرەو خوانەکە بەحزبی کراوە، ڕەنگە زۆربەمان لەسەر سفرەی لەوە ڕازاوەتریش نانمان خواردبێت و وێنەشی بڵاوکرابێتەوە کاردانەوەی لێنەکەوتبێتەوە.\nهیچ کاتیش چاوەڕوانی ئەوەنیم وەزیرێک یان پەرلەمانتارێکی هەشت ملیۆن دیناری وەک من بەناخۆشی و ناڕەحەتی بژی و بە پینەو پەڕۆو قەرزو قۆڵە بیگەیەنێتە سەری مانگ، هەفتەیەک حەوت رۆژە، هەشت رۆژی سەردانی سەناعە بکات بۆ چاککردنی سەیارە داشقەکەی.\nهەرکەس لە ئێمە کاتێ خوا دەرووری خێری لێدەکاتەوە و پارەی زۆر دەبێت یەکسەر بەدوای خۆش ژیانیدا وێڵدەبێت، یەکەم شت سەیارەکەی ژێری دەگۆڕێت بە مۆدێلی بەرزتر، باخێک دەکڕێت و ڤێلای تیا درووست دەکات، منداڵەکەی دەنێرێتە مەکتەبی نموونەیی، ناچێتە خانووی کرێوە و خانوویەکی خۆش لە سیتیەکان دەکڕێت، ماڵەکەی دەکات بە شۆفاژ و لەکۆڵ نەوت و غاز کڕین دەبێتەوە.\nهەرکەس لە ئێمە تامەزۆری ئەوەیەو هەوڵیشی بۆ دەدات خۆش بژی، ساڵی دووجار یان لانیکەم جارێک سەفەرێکی دەرەوەی وڵات بکات، شەوانە سەردانی قاعە بکات و هەوڵی مانەوەی تەندروستی جەستەی بدات.\nهەر کەس لە ئێمە تامەزۆی ئەوەیە کاتی سامانێکی دێتە دەست بەشێکی بۆ ڕۆژی تەنگانە پاشەکەوت بکات و بەشەکەی تریشی بۆ خۆشگوزەرانی خۆی، هەرگیز ناچێت لە چێشتخانەیەک دانیشێت و سادەیەک بخوات یان فلافل، بەڵکو دەچێتە بۆفی کراوە و لە هەزار جۆر خواردن دەکاتە سکییەوە و تا ئێوارە مەعیدەی خەریکی جیاکردنەوەی فیتامین و پڕۆتین دەبێت.\nئەوەی جیاوازبوو لە بڵاوکردنەوەی وێنەی سفرەکە کاتەکەبوو، کە ئێستا خەڵک سەرمایەتی و نەوت و غازی نیە بیسووتێنێ، خەڵکێکیش هەیە ئاوا خۆش دەژی.


سلێمانی ... كارگه‌یه‌كی شیرینی داخرا\nبه‌هۆی پابه‌ند نه‌بون به مه‌رج و رێنماییه‌كانی كاركردن لیژنه‌هاوبه‌شه‌كان كارگه‌یه‌كی شیرینی داده‌خات و خاوه‌نه‌كه‌شی روبه‌روی رێكاری پێویستی یاسایی ده‌كاته‌وه.\nئه‌مڕۆ سێشه‌ممه، له‌ئه‌نجامی پشكنینه به‌رده‌وامه‌كانی لیژنه‌ی سێ-ی سه‌ربه لیژنه هاوبه‌شه‌كانی قائیمقامیه‌تی سلێمانی، ده‌ركه‌وتوه كارگه‌ی شیرینی عه‌بدولواحید له گه‌ره‌كی كانی ئاسكانی شاری سلێمانی پابه‌ندی مه‌رج و رێنماییه‌كانی كاركردن نه‌بووه.\nیه‌كێك له‌و مه‌رجانه‌ی كه هه‌موو خاوه‌نكارێك مۆڵه‌تی كاركردنی پێده‌درێت، پابه‌ندبونی شوێنی كاركردنه‌كه‌یه‌تی به هه‌ریه‌ك له مه‌رجه‌كانی ته‌ندروستی، ڤێرتێنه‌ری، به‌رگری شارستانی و لایه‌نه په‌یوه‌ندی داره‌كانی تر كه‌مافی به‌كاربه‌ر ده‌پارێزن، به‌پێچه‌وانه‌وه شوێنه‌كه و خاوه‌نه‌كه‌شی روبه‌روی رێكاری پێویست ده‌كرێنه‌وه.\nله‌كاتی سه‌ردانی لیژنه‌كه‌دا ده‌ركه‌وتوه كارگه‌ی شیرینی عه‌بدولواحید پابه‌ندی مه‌رجه‌كانی ته‌ندروستی نه‌بووه و ئه‌و ئامێر و ده‌فرانه‌ی بۆ دروستكردنی شیرینییه‌كانی به‌كاری هێناوه زۆربه‌ی ژه‌نگی كردوه، كه‌مه‌ترسی بۆسه‌رته‌ندروستی ئه‌و مرۆڤانه دروستده‌كات كه ئه‌وجۆره شیرینییه‌ی كارگه‌كه ده‌خۆن.\nهه‌روه‌ها له‌شوێنی كاركردنه‌كه‌یدا گرنگی به پاك راگرتن نه‌داوه، رۆنی به‌كارهاتووی به‌شێوه‌یه‌كی ناته‌ندروست عه‌مبار و به‌كارهێناوه‌ته‌وه له‌گه‌ڵ ئه‌وه‌ی به‌شێكی زۆری شیرینیه‌كانی له‌سه‌ر زه‌وی و به‌بێ بوونی سینی یاخود ده‌فرێك له‌سه‌ركاشی كارگه‌كه‌ی دایناوه.\nبه‌فه‌رمانی قائیمقامی سلێمانی و له‌لایه‌ن لیژنه‌كه‌وه كارگه‌ی شیرینی عه‌بدولواحید داده‌خرێت و خاوه‌نه‌كه‌شی روبه‌روی رێكاری پێویستی یاسایی ده‌كرێته‌وه.\n2186 جار خوێندراوه‌ته‌وه\nئامارەكانی 2018 سلێمانی راگەیەندرا...\nنرخی ئەمپێری مۆلیدەی ئەهلی بۆ مانگی كانونی یەكەم دیاری كرا...\nسلێمانی .... بەرھەمە ھاوردەکراوەکان دیاریدەکرێت...\nسلێمانی، پێویستی به مریشكی هاورده‌كراو نه‌ما...\nسلێمانی ... خوارده‌مه‌نیه ده‌ستگێڕه‌كان كام گۆشته به‌هاوڵاتیان ده‌ده‌ن...\nسلێمانی لەرووی ئارامی و ژێرخانی ئاوەڕۆ بێ گرفتە ...


هیلاری دایان رۆدام ناسراو به هیلاری کلینتۆن ساڵی 1947 له خێزانێکی مه‌سیحی ئیلینۆی ویلایه‌تی شیکاگۆ له‌دایک بووه . دایک و باوکی کلینتۆن پێشتر هاوڵاتی به‌ریتانیا بوون و به‌ره‌و ویلایه‌ته یه‌کگرتووه‌کانی ئه‌مریکا کۆچیان کردووه . هیلاری کلینتۆن ساڵی 2001 تا 2009 سیناتۆری ویلایه‌تی نیۆیۆرکی ئه‌مریکا بووه ، ساڵی 2009 ده‌بیته وه‌زیری ده‌ره‌وه ی ویلایه‌ته یه‌کگرتووه‌کانی ئه‌مریکا.\nهیلاری کلینتۆن پاش ته‌واوکردنی خوێندن له کۆلێژی وێڵزی ئه‌مریکا ده‌چێته زانکۆی ییل و به‌رده‌وام ده‌بێت له خوێندن و ساڵی 1973 خوێندنی یاسا له‌م زانکۆیه‌دا به‌سه‌رکه‌وتووی کۆتایی پێدێنێت ، پاش ته‌واوکردنی خوێندن له به‌شی یاسا ، ساڵی 1974 ده‌بێته راوێژکاری یاسایی کۆنگرێسی ویلایه‌ته یه‌کگرتووه‌کانی ئه‌مریکا و ساڵی 1976 وه‌ک ئه‌ندامی لیژنه‌ی زانستی" کۆلێژی یاسای" زانکۆی ئه‌رکنسۆ ده‌ستنیشان کراوه .ساڵی 1975 پاش ناسینی بیل کلینتۆن له زانکۆی یاسای "ییل" هاوسه‌رگیری پێکده‌هێنن . کلینتۆن له ساڵی 1978و 1979دا به‌هۆی چالاکییه مرۆڤدۆستانه‌کانی بۆ دوجار ، وه‌ک یه‌کێک له 100 پارێزه‌ره به‌توانا و لێهاتووه‌کانی ویلایه‌ته یه‌کگرتووه‌کان ناسێندرا .\nساڵی 1998 پاش دادگای بیل کلینتۆنی هاوسه‌ر به‌هۆی بونی په‌یوه‌ندی ناته‌ندروست له‌گه‌ڵ مۆنیکا لوینسکیدا ، هیلاری کلینتۆن دۆسیه‌که‌ی به پیلانێکی دوژمنکارانه‌ی راسته توندڕه‌وه‌کانی ئه‌مریکا له‌قه‌ڵه‌مدا . به‌ڵام دادگا بیل کلینتۆنی به تاوانباری دۆسیه‌که له‌قه‌ڵه‌مدا و ئه‌مه‌ش به‌کارێکی ئابڕوبه‌رانه‌ی بیل کلینتۆنی سه‌رۆک کۆماری ئه‌وکاتی ئه‌مریکا ده‌زانرێت به‌لام له‌گه‌ڵ گشت ئه‌مانه‌شدا هیلاری کلینتۆن جه‌ختی له پابه‌ندبونی خۆی بۆ هاوسه‌ره‌که‌ی کرده‌وه ، ساڵی 2003 هیلاری هۆکاری پابه‌ندبونی خۆی بۆ هاوسه‌ره‌که‌ی به‌مشێوه ده‌رده‌بڕێت و ده‌ڵێت  له‌راستیدا (هیچکه‌سێک وه‌ک بیل کلینتۆن ناتوانێت دڵخۆشم بکات و بمخاته پێکه‌نین )\nهیلاری ساڵی 1993 تا ساڵی 2001 وه‌ک هاوسه‌ری بیل کلینتۆنی سه‌رۆک کۆماری ئه‌وکاتی ویلایه‌ته یه‌کگرتووه‌کان ، خانمی یه‌که‌م و خاوه‌نماڵی کۆشکی سپی ویلایه‌ته یه‌کگرتووه‌کانی ئه‌مریکا بووه . ساڵی 2008 خۆی بۆ هه‌لبژاردن گشتی وڵاته‌که‌ی ده‌پاڵێوێت و یه‌کێک له کاندیده به‌هێزه‌کانی پارتی دیموکراتی ئه‌مریکا بوو بۆ سه‌رۆک کۆماری ویلایه‌ته یه‌ک گرتووکان . له نێوان ساڵانی 1993 و 1995دا گه‌شتی بۆ زیاتر له 70 وڵات کردووه و زۆربه‌ی گه‌شته‌کانی تا‌یبه‌ت بوو به پرس و مافه‌کانی ژنان له وڵاتانی جیهاندا . کلینتۆن یه‌کێک بووه له که‌سایه‌تییه  نێوده‌وڵه‌تییه‌کانی جیهان که هه‌ڵوێستی توندی دژ به تالیبان و پێشێلکاریه‌کانی مافه‌کانی ژنان ده‌ربڕیوه .\nهیلاری کلینتۆن پاش چونی بۆ ویلایه‌تی نیۆیۆرک له ساڵی 2000دا وه‌ک سیناتۆری ئه‌و ویلایه‌ته هه‌ڵده‌بژێردرێت . به هه‌ڵبژاردنی هیلاری کلینتۆن وه‌ک سیناتۆر ئه‌و بووه یه‌که‌م ژن له مێژوی ئه‌مریکادا که توانیبێتی ئه‌و پۆسته به‌ده‌ستبهێنێت و به‌شداری کاری حکومه‌ت بکات له ویلایه‌ته یه‌کگرتووه‌کاندا . سالێ 2004 بۆ جاری دووه‌م به‌شداری له هه‌لبژاردنه‌کانی "کۆنگرێس"ی ئه‌مریکا ده‌کات . ئه‌گه‌رچی هیلاری به‌هۆی ته‌رخانکردنی پاره‌یه‌کی زۆر به‌مه‌به‌ستی سه‌رکه‌وتن له هه‌ڵبژاردنه‌کاندا ، روبه‌ڕوی ره‌خنه‌ی توندی پارتی دیموکرات بووه‌وه به‌ڵام توانی 67% دنگی ده‌نگده‌ران به‌ده‌ستبهێنێت و جارێکی دیکه ببێته‌وه به یه‌کێک له سیناتۆره به‌هێزه‌کانی ویلایه‌ته یه‌کگرتووه‌کان .\nپاش روداوه‌کانی 11 سێبته‌مبه‌ری 2001 له ئه‌مریکادا ، هیلاری کلینتۆن هه‌وڵی زۆریدا به مه‌به‌ستی به‌هیزکردنی ئاسایشی وڵاته‌که‌ی ، بوونی ئه‌و وه‌ک ئه‌ندامی کۆمیسیۆنی هێزه سه‌ربازییه‌کانی ئه‌مریکا هۆکارێک بوو بۆ تووندبوونه‌وه‌ی هێرشه سه‌ربازییه‌کانی ئه‌مریکا له‌سه‌ر چه‌کداره توندڕه‌وه‌کانی تالیبان و ئه‌لقاعیده له ئه‌فغانستان . به‌ده‌ستپێکی هێرشه سه‌ربازییه‌که‌ی ئه‌مریکا له 2003 دا بۆسه‌ر عێراق ، هیلاری کلینتۆن چه‌ند گه‌شتێکی بۆ ئه‌و وڵاته ئه‌نجامدا تا له نزیکه‌وه ئاگاداری  پێشکه‌وتنه‌کانی سوپای ئه‌مریکا بێت له عێراقدا . هیلاری له سه‌ره‌تاوه پشتیوانی هێرشه‌که‌ی ئه‌مریکای ده‌کرد بۆ سه‌ر عێراق به‌ڵام دواتر هه‌ڵوێستی له‌به‌رامبه‌ر جۆرج بۆش و پلانه‌کانی بۆ هێرشکردنه سه‌ر عێراق گۆڕدراو دژایه‌تی خۆی له‌به‌رامبه‌ر چۆنیه‌تی چاره‌سه‌ری پرسی عێراق و رژێمه‌که‌ی به‌عس ده‌ربڕی .سالی 2005 له نوسراوێکدا که ئاڕاسته‌ی حکومه‌ته‌که‌ی جۆرج بۆشی کرد خوازیاری ئه‌وه بوو که له‌زوترین کاتدا بوار بۆ هه‌لبژاردنی سه‌رتاسه‌ری پێشوه‌خت له عیراقدا بڕه‌خسێندرێت و هیزه سه‌ربازییه‌کانی ئه‌مریکا به‌پێی خشته‌یه‌کی کاتی دیاریکراو له عێراقدا بکشێنه‌وه.\nهیلاری کلینتۆن سالێ 2007 کاندیدکردنی خۆی به‌مه‌به‌ستی به‌شداریکردن له هه‌ڵبژاردنه کانی سه‌رۆک کۆماری سالی 2008ی ویلایه‌ته یه‌کگرتووه‌کان راگه‌یاند. ساڵی 2008 کلینتۆن وه‌ک یه‌کێک له که‌سایه‌تییه چالاک وناسراوه‌کانی پارتی دیموکراتی ئه‌مریکا خۆی بۆ هه‌ڵبژاردنه‌کانی سه‌رۆک کۆماری ویلایه‌ته یه‌کگرتووه‌کان کاندید کرد .هیلاری کلینتۆن پاش ململانه‌یه‌کی پڕکه‌ف و کوڵی ناوخۆیی پارتی دیموکرات دواجار بڕیاریدا ،  خۆی له به‌رژه‌وندی باراک ئۆبامای کاندیده‌که‌ی دیکه‌ی پارتی دیموکراتی ئه‌مریکا بۆ پۆستی سه‌رۆک کۆماری بکشێنێته‌وه . باراک ئۆباماش له‌به‌رامبه‌ردا ئه‌وی وه‌ک وه‌زیری ده‌ره‌وه‌ی ویلایه‌ته یه‌کگرتووه‌کان ده‌ستنیشان کرد. کلینتون پاش روداوه‌کانی شوباتی 2011 ی وڵاتی لیبیا له به‌ره‌ی پێشه‌وه‌ی دژایه‌تی رژێمه‌که‌ی قه‌زافی بوو ، دواتر به توندی پشتیوانی له هێرشی سه‌ربازی ناتۆ کرد بۆ سه‌ر رژێمه‌که‌ی موعه‌مه‌ر قه‌زافی .


ستراتیژییەتى بەندەرە نوێیه‌کانى عومان\nبەرنامە وکارە کۆتاییەکانى کردنەوەى هەردوو بەندەرى دەقم وصەلالە لەعومان، ئەوە ڕاستییە دەردەخەن کەعومان لە داهاتوودا دەتوانێت سەرکەوتووبێت لەکردنەوەى دوو سەنتەرى بازرگانى خاوەن پێگەیەکى بەهێز لەکایەى ئابورى نێودەوڵەتییدا، لەوانەیە ڕۆژگاریک بێت کەببن بەکێبڕکێکارى ناوچەى جەبەل عەلى لەمیرنشینى ئیمارات.\nلەداهاتوودا هەریەک لەبەندەرەکانى دەقم وصەلالە دەبن بەیەکێک لەبەندەرە ناودارەکان وناوچەگەشتیارەکانى ڕۆژهەڵاتى ناوەڕاست وزەریاى هیندى.\nڤرژیۆ کاڤیرۆ، دامەزرێنەرى کۆمپانیاى Gulf State Analyticsهەروەها بەڕێوەبەرى جێبەجێکارى هەمان کۆمپانیا، کە کۆمپانیایەکى ڕاوێژکارییە لە بوارى مەترسییە جیۆسیاسییەکان وبارەگاى دەکەوێتە واشنتۆنى پایتەخت.\nڤیکتۆریا شکسپیر، ڕاهێنراو لە کۆمپانیاى Gulf State Analytics.\nبەرنامە وکارە کۆتاییەکانى کردنەوەى هەردوو بەندەرى دەقم وصەلالە لە عومان، ئەو ڕاستییە دەردەخەن کە عومان لە داهاتوودا دەتوانێت سەرکەوتووبێت لە کردنەوەى دوو سەنتەرى بازرگانى خاوەن پێگەیەکى بەهێز لە کایەى ئابورى نێودەوڵەتییدا، لەوانەیە ڕۆژگارێک بێت کە ببن بەکێبڕکێکارى ناوچەى جەبەل عەلى میرنشینى ئیمارات. گەشەپێدانى ئەم دوو بەندەرە هۆکارێکە بۆ چاکسازی کردن لە تێڕوانینمان بۆ سەڵتەنەتی عومان، هەروەها هۆکارێکن بۆ بەهێزکردنى پێگەى ئەو سەڵتەنەتە لە سیستەمى جیۆپۆلۆتیکى نێودەوڵەتییدا، خێراکردنى گواستنەوەى ئەو وڵاتە بۆ قۆناغەکانى دواى نەوت، بەمەش بەندەرە عومانییەکان – کە پێکهاتووە لە گروپێک لە کەرتى خزمەتگوزارى لۆجیستى وکشتوکاڵ و ڕاوى ماسی و هۆکارەکانى گواستنەوە – دەبنە یەکەیەکى گرنگ بۆ پەرەپێدانى سەڵتەنەت لە ڕووى ئابورییەوە، سەرەڕاى بەشداریکردنى لە گەشەپێدانى بەردەوامى ئەو وڵاتە.\nلەگەڵ هەموو ئەمانەشدا دەقم - کە یەکێکە لە بەندەرە گرنگەکان - چەند تایبەتمەندییەکى دیکەى هەیە کە جیایدەکاتەوە لە شارە بازرگانى ومیللییەکانى نزیکى خۆى وەکو: دەوحە، دوبەى، ئەبوزەبی. بەوەى کە ئەو شارە خاوەنى سروشتێکى گەشتوگوزارە ودەتوانرێت لەو کەرتەدا سوودى لێوەربگیرێت. بەپێى ئەو بەرنامەیەى ئێستا بەرکارە زیاتر لە(١١٥٠٠) میل چوارگۆشە تەرخانکراوە بۆ پارێزبەندییە سروشتییەکان و گیانلەبەرە کێوییەکان لە چواردەورى ئەوشارەدا، ئەوەش بەمەبەستى هاندانى گەشتیاران کاری بۆ کراوە، بە تایبەتى ئەو گەشتیارانەى ئارەزومەندى گەشتکردنن بۆ گوندەکان و ژینگەى سروشتی پەسەندە لایان.\nهەروەها عومان دەتوانێت سوود لە چەند جیاوازییەکى دیکە وەربگرێت کە جیایدەکاتەوە لە دراوسێکانى، شایەنى باسە کە عومان لە ماوەى چەند سەدەیەکدا توانیویەتى گەشەبکات – بەهۆى بوونى کەنارێکى ئاوی دوورودرێژ – بە کلتورى دەریاوانی تایبەت بەخۆى، لە کاتێکدا کە سنورە سروشتییەکانى – چیاکان ودەریا – یارمەتیدەر بووە بۆ مانەوەى میراتێکى کلتورى دەوڵەمەند وهەمەڕەنگ لەچوارچێوەى ژینگەیەکى سیاسی داخراودا بە شێوەیەکى ڕێژەیی.\nلە چوارچێوەى بەرنامەى کارکردن بۆ فراوانکردنى بەندەرى صەلالەدا سیستەمى تایبەت بەو مەبەستە هەیە، هەروەها بەرنامە هەیە کەلە هەمان بەندەردا بەشێک تەرخان بکرێت بۆ بارکردن و گواستنەوەى گازى شل (LNG)، ئەو زیادکردنەش بەڕێژەى ٥٠% یە کەدەگاتە ٥.٧ ملیۆن یەککە، ئەوەش هاوتایە بەبیست پێ (TEUs). بەو شێوەیەش بەندەرەکە دەبەستێتەوە بەهاوسێکانیەوە لەناوچەکەدا، لەوەش زیاتر بەشێوەیەک دەبێت کەلە داهاتوودا دەبێتە یەکێک لەو بەندەرانەى ڕۆژهەڵاتى ناوەڕاست کە پەیوەندیکردن پێیەوە ئاسان دەبێت. هەروەها یەکێک لە هێڵە ئاسنینەکان لە خۆدەگریت کە هۆکارێک دەبێت بۆ کارئاسانی کردنى گواستنەوە و بازرگانى لە ناوچەکەدا.\nبەرژەوەندییە دەرەکییەکان لە صەلالە ودەقمدا\nشوێنى هەریەک لەو دوو بەندەرە هاندەرە بۆ هاتنى وەبەرهێنەرانى زیاتر، لە کاتى ئێستادا چین لە دەقم بە هێندەى ٧.١٠ ملیار دۆلار وەبەرهێنان دەکات لە ناوچەیەکدا ناونراوە بە(ناوچەى ئابورى تایبەت)، لەو پلانەدا چەند دامەزراوەیەکى گرنگى پیشەسازى، هێڵى گواستنەوەى نەوت، نەخشەى بیرەنەوتەکان وچەند پڕۆژەیەکى هوتێلسازى لەخۆدەگرێت، لە هەمانکاتدا هەریەک لە کۆریای باشور وکوەیت بەشدارن لە وەبەرهێنان لەو بوارەدا، لە ڕاستیدا بەشدارى وەبەرهێنانى دەرەکى چەکێکى دوو فاقەیە، هەربۆیە پێویستە حکومەتى عومانى وریابێت کاتێک وەبەرهێنانەکان پەسەنددەکات، لەبەرئەوەى لە داهاتوودا دەشێت وەبەرهێنەران دەستبگرن بەسەر پڕۆژەى بەندەرەکاندا.\nکێشمەکێشمى سعودیە – ئیمارات.\nلەنێو ئەو گۆڕانکارییە ستراتیژییانەى کە لەنێوان هاوسەنگى هێزەکانى ناوچەکەدا ڕوودەدات، هەریەک لە دەقم وصەلالە چەندین تواناى جیۆسیاسییان هەیە، لە هەمانکاتدا پێویستە بە وردى چاودێرى هەر وەبەرهینانێکى شانشینى عەرەبی سعودى و میرنشینی ئیماراتى عەرەبی بکرێت لەو ناوچەیەدا (هەروەها سەرجەم پڕۆژە عومانییەکان)؛ ئەوەش بەهۆى کاریگەرى لەسەر سیاسەتەکانیان لەسەرجەم ناوچەکانى کەنداودا.\nهەندێک لە شرۆڤەکاران، هاوڕان لەسەرئەوەى کە ئەو دوو لایەنە هەوڵى مانۆڕێکى جیوسیاسی دەدەن لەو ناوچەیەدا لە کاتێکدا کە هەریەک لە مەسقەت و تاران هەوڵدەدەن پەیوەندییەکانى نێوانیان لەسەر بنەماى هاریکارى پەرەپێبدەن، لەوانەیە هەریەک لە ڕیاز وئەبوزەبی دۆلارەکانیان بەکاربهێنن بە مەبەستى کاریگەری کردنەسەر پێگەى عومان لە داهاتوودا بە مەبەستى ڕاکێشانی بۆ جەمسەرى خۆیان، هەروەها دەتوانن وەبەرهێنانەکانیان لە ژێرخانى ئابورى عومان بۆ ئەو مەبەستە بەکاربهێنن بە شێوەیەک لە شێوەکان، بەمەبەستى بەهێزکردنى پێگەى خۆیان، بە تایبەتى دواى ئەوەى ساڵى ڕابردوو ژێرخانى ئابورى عومان سوودى زۆرى گەیاند بەدەوحەى پایتەختى قەتەر، لەو ڕێگایەوە جارێکى دیکە بەسترایەوە بە ئابورى جیهانەوە، ئەوەش لە کاتێکدا وەک ئەلتەرناتیڤێک دەرکەوت لە برى جەبەل عەلى لە میرنشینى ئیمارات.\nشایەنى باسە کە ئێران خۆى کاراکتەرێکى کاریگەرە لەم هاوکێشەیەدا، ئەگەر کێشەکان لە تەنگەى هورمز زیادبکات ئەوا بەرلەوە، پێویستە هەریەک لە دەقم وصەلالە ئامادەبکرێن بۆ هەر ئەگەرێک کە ڕووبەڕووى بازرگانى دەبێتەوە لەم ناوچەیەدا، هەروەها پێویستە حکومەتى عومانى ئامادەى هەر هەڵکشانێکى ململانێى چاوەڕوان نەکراوبێت لە نێوان تاران و واشنتۆندا کە ببێتە هۆى بەکارهێنانى هێز لە تەنگەى هورمز یان نزیک لەو تەنگەیە.\nلە هەمانکاتدا پێگەى جوگرافى هەردوو بەندەرەکە یارمەتیدەرە بۆ بەردەوامبوونى وڵاتانى کەنداو لەسەر فرۆشتنى نەوت وغاز ئەگەر گرفتێکى لەو شێوەیە دروست ببێت، چونکە بارەکانى هەردوو بەنداو پێویستیان بەوە نییە بەتەنگەى هورمزدا گوزەربکەن، ئەمە لە کاتێکدا کە شانشینى عەرەبی سعودى کەنارئاوەکانى دەریاى سوور، ومیرنشینى عەرەبی تەنها یەک میرنشینى هەیە کە دەکەوێتە دەرەوەى تەنگەى هورمز کە میرنشینى فوجەیرەیە، کە ئەمانەش یارمەتدەرى هەردوو وڵات دەبن بۆ هەناردەکردنى نەوت لە کاتى داخستنى تەنگەکەدا، لە بەرامبەردا هەریەک لە بەحرەین، کوەیت و قەتەر تەواو پشتیان بەو ڕێگایە بەستووە بۆ هەناردەکردنى بەرهەمى پیشەسازییە هایدرۆکاربۆنییەکانیان، هەروەک چۆن گەورە شرۆڤه‌کارو ئابوریناس عامر نوعمان عاشور لە (CNBC Arabia) دەڵیت: هەموومان ئەزانين کە ٣٠% هەناردەکانى نەوت لەو ڕێگایەوە هەناردە دەکرێت، لە ڕێگاى هەردوو بەندەرى فوجەیرەو دەقمەوە وڵاتانى کەنداو دەتوانن دڵنیابن لەوەى دەتوانن بەردەوامبن لە هەناردەکردن، ئەمەش دەبێتە هۆى کەمکردنەوەى مەترسییەکان و نرخى دڵنیایی لەسەر کەشتییەکانى گواستنەوە، هەروەها بەندەرى دەقم یەکێکە لە هەرە چارەسەرە باشەکان لەبەر ئەوەى دوورى لە میرنشینەکانى ئیماراتەوە (٨٠٠ کم) ە، لەگەڵ ئەوەى کە میرنشینەکانى ئیمارات بەندەرى فوجەیرەى هەیە بەڵام ئەم بەندەرە تواناى بارکردنى ١.١ ملیۆن بەرمیل نەوتى هەیە لە کاتێکدا کە ئیمارات ڕۆژانە نزیکەى سێ ملیۆن بەرمیل نەوت بەرهەمدەهێنێت، هەروەها هەریەک لە بەرهەمە نەوتییەکانى کوەیت وسعودیە وقەتەر دەکەونە ناوچەکانى ڕۆژهەڵاتەوە کەواتە بوونى ئەم بەندەرە عومانییە نوێیە زۆر بەسوودە بۆ هەناردەکردنى نەوت بۆ جیهان.\nجوگرافیاى سیاسی هێزە نێودەوڵەتییەکان\nبەشدارى چین لە بەندەرەکانى عومان تەنها پەیوەندى بە بەرژەوەندى ئابورییەوە نییە، بەڵکو زیاتر لەوە چەندین ئامانجى جیۆسیاسی دیکە هەن، بەوپێیەى کە چین چەندین بەرژەوەندى سەربازى لە بەندەرى جەوادرى پاکستانیدا هەیە، سوپاى گەلی ئازاد بەندەرى (قاعیدەى دەعم) ى هەیە لە جیبۆتى، هەموو ئەمانە وادەکات کە عومان هه‌وڵبدات وەبەرهێنانى گەورە بکات لەو ناوچەیەدا، ئەویش بەپشتبەستن بە پەیوەندییە بە هێزەکانى نێوان عومان وچین، ئەمە لە کاتێکدایە کە پەکین هەوڵدەدات جێپەنجەى دیارى هەبێت لە ناوچەى کەنداو. لەم نێوەندەشدا مەسقەت ڕێگاى بە سوپاى چینى داوە کە بەندەرەکانى عومان بەکاربهێنێت بە مەبەستى پشوودان، وەرگرتنى سوتەمەنى لە کاتى ئەنجامدانى ئۆپەراسیۆنەکانى دژ بەچەتەکانى دەریا.\nهەروەها هیندستان لە دەقمدا لە بوارەکانى سەربازى وبازرگانیدا ئامادەگى تەواوى هەیە، لە ڕاستیدا هەردوولا پەیوەندییەکى مێژووى پتەو پێکیانەوە دەبەستێتەوە، لەگەڵ چەندین پەیوەندى کلتورى وکۆمەڵایەتى، ئەم پەیوەندییەش هانى هەردوولایداوە بۆ بەرەنگاربوونەوەى چەتەی دەریا لە چوارچێوەى پەیوەندییەکى دوولایەنى بەهێز وچالاکدا، ئەمەو سەڵتەنەتى عومان وهیندستان ڕێککەوتننامەیەکى هەشت خاڵییان واژۆکردووە لە مانگى شوباتدا بە مەبەستى هاندانى هاریکارى لە بوارەکانى سەربازى، بازرگانى، تەندروستى، گەشتیارى نێوانیان لە داهاتوودا، کە ئەمەش پاڵنەرێک دەبێت بۆ زیاتر پتەوکردنى پەیوەندییەکانیان لە داهاتوودا.\nگومان لەوەدانییە کە زیادبوونى هەژمونى وڵاتانى زلهێز لە ناوچەکەدا دەبێتە هۆى زیادبوونى کاریگەرییەکانى عومان وەک هاوبەشێکى ستراتیژى وخاوەن بەهایەکى باڵا لەلایەن ئەو هێزانەوە، لەهەمانکاتدا لەگەڵ هەڵکشانى ململانێى نێوان چین و هیندستان، عومان دەخاتە ژێر فشارێکەوە کە ئەستەمە بتوانێت مامەڵەى لەگەڵدابکات، لەگەڵئەوەشدا وا دەردەکەوێت کە گەشەسەندنى پەیوەندییەکانى نێوان چین وسەڵتەنەتى عومان هیچ گرفتێکى بۆ ئەمریکا وعومان دروست نەکردبێت، بەلام ئەمە ئەوە ناگەیەنێت کە ئامادەبوونى چین لەهەر ناوچەیەکدا دڵەڕاوکێ لەلاى ئەمەریکییەکان دروست ناکات، بێگومان ئەمە سەڵتەنەتى عومانیش دەگرێتەوە.\nئەم فشارە جیۆسیاسییانە لەسەرمەسقەت زیاد دەکات بە تایبەتى کە ژمارەیەکى زۆر لە وڵاتان هەوڵدەدەن بوونیان لە باشورى نیمچەدوورگەى کەنداو، پێگەیان بەهێزبێت، ئەمە لەوکاتەوەى سوڵتان قابوس لەساڵى ١٩٧٠ گەیشتە دەسەڵات هەوڵیداوە کە پەیوەندى لەگەڵ ژمارەیەکى زۆرى وڵاتان هەبێت لە هەمانکاتدا پارێزگاری بکات لەسەربەخۆیی و ئاسایشى سەلتەنەت لەگەڵ ئەوەى کەلە ناوچەیەکى نا ئارامدايه.\nلەم دیدگایەوە سەڵتەنەتى عومان وەک سەرجەم وڵاتانى دیکەى نیمچە دورگەى کەنداو هەوڵى ئەوەدەدات کە پەیوەندى بەهێزى لەگەڵ هاوبەشە دێرینەکاندا – بەریتانیا، ئەمریکا، فەرەنسا – هەبێت، لە هەمانکاتدا هەوڵدەدات کە سوود لە گۆڕانکارییە جوگرافییەکان بەرەو ئاڕاستەى ڕۆژهەلات، وەربگرێت، لەگەڵ بەهێزکردنى پەیوەندییەکانى لەگەڵ وڵاتانى ناوچەکە، لەژێر ڕۆشنایی قەیرانى دارایی ساڵى ٢٠٠٨ وناڕوونى لە سیاسەتى دەرەوەى دۆناڵد ترامپ، وڵاتانى کەنداو ناچارن پارسەنگى پاشکۆیەتییان بە ئاڕاستەى وڵاته یەکگرتووەکانى ئەمریکا ڕابکێشن، لەگەڵئەوەشدا پەیوەندییەکانى عومان لەگەڵ پەکین و نیودەلهى کەشێکى سەربەخۆیانەتر بۆعومان فەراهەم دەکات.\nگەشەسەندنى بەردەوام وباڵادەستى جیۆسیاسی\nلەوانەیە هەریەک لە بەندەرەکانى دەقم وصەلالە – لە داهاتوودا – ببن بە یەکێک لە بەندەرە ناودارەکان وناوچەگەشتیارەکانى ڕۆژهەڵاتى ناوەڕاست وزەریاى هیندى، ئەمەش وادەکات کە ئەم سەرچاوەیە ببێتە جێگرەوەى نەوت کە بە بەراورد بە وڵاتانى دراوسێ نەوت لە عومان زووتر کۆتایی پێدێت، هەربۆیە گەشەپێدانى ئەو دوو بەندەرە زۆر گرنگن بەلاى سەڵتەنەتى عومانەوە، لەوکاتەدا کە مەسقەت خۆى ئامادە دەکات بۆ چاخى دواى نەوت لەو بارودۆخەى کە کەنداو پیایدا گوزەر دەکات.\nئەم وتارە وەگێڕدراوە لە زمانى عەرەبيیەوە لە سایتى:


خۆشەويستى ئەمەش بە مرۆڤ دەكات!\nگەنجێكى ئەردەنی لە ڕوداوێكى سەير و سەمەرەدا بەجلى كچانەوە دەچێتە هۆڵى تاقيكردنەوە بۆ ئەوەى لەبرى ئەو كچەى خۆشى دەوێت تاقيكردنەوە ئەنجام بدات، بەڵام دەستگير دەكرێت.\nوتەبێژى ڕاگەياندنى بەڕێوەبەرايەتى ئاسايشى گشتیى ئەردەن بڵاويكردوەتەوە، سەرپەرشتيارانى هۆڵێكى تاقيكردنەوە و ئەندامانى هێزە ئەمنيەكان گومانيان لە كەسێك بووە كە هەوڵى ئەوەى داوە لە ڕۆژى تاقيكردەوەدا دەموچاوى دابپۆشێت و جلى ژنانەى لەبەر كردوە.\nڕونيشكراوەتەوە، دواى لێكۆڵينەوە لەگەڵى و سەيركردنى ناسنامەكەى دەركەوتوە كە كوڕێكى گەنجە و ويستويەتى خۆى وەك كچێكى خوێندكار بناسێنێت و هەوڵى ئەوەى داوە لەبرى كچێک كە خۆشەويستى بووە تاقيكردنەوە ئەنجام بدات.\nوتەبێژى ڕاگەياندنى بەڕێوەبەرايەتى ئاسايشى گشتیى ئەردەن ئەوەشى ڕونكردوەتەوە، گەنجەكە ويستويەتى لەرێگەى بەستنى پەچە و شاردنەوەى قژى فێڵ لە سەرپەرشتيارانى هۆڵى تاقيكردنەوەكە بكات، بەڵام بەهۆى شێوەى دەموچاوى كە لە كچە نەچووە ئاشكرا بووە.\nئاماری نوێی کۆرۆنا لە عێراق.. سلێمانی و هەولێر بە شێوەیەکی بەرچاو لە دابەزیندایە\n2020.07.20 - 16:21


باشە ئەوەی من لێی تێناگەم ئەو پەرلەمانتارانەی کوردستان کە پێشتر رۆژنامەنووسبوون، یان سەرو سەودایان لەگەڵ کاری رۆژنامەنووسی هەبووە، بۆ ناچنە بەردەم ئاسایشی هەولێر، یان دهۆک داوای بینینی شێروان شیروانی رۆژنامەنووس بکەن..؟ بۆ ناچن بڵێن حکومەت ، ئاسایش ، دادگا هەموو کەسێک بەپێی دەستوری عێراق و پێودانگە نێودەولەتییەکان مافی ئەوەی هەیە هەر لە رۆژی یەکەمی دەستگیرکردنیەوە پارێزەرەکەی بیبینێت، ئێوە بە چ یاسایەک رێگا نادەن..؟ بۆ ناچن بەرۆکی دادگا و داواکاری گشتی بگرن و بڵێن وڵات بەم دەسەڵاتە دژە ئازادییە بەڕێوە ناچێت..؟\nدوو هەفتەیە شێروان شێروانی گیراوە.. من گومان لە جدیەتی هەر رۆژنامەنووسێک و رۆشنبیرێک و پەرلەمانتارێک و کەسانی یاسایی دەکەم کە بەرامبەر ئەم پێشێلکاریانەی بەرامبەر مافی مرۆڤ دەکرێت، هەر لە ژێرەوە نووزەیان دێت..!!!!\nهاورییەکی پەرلەمانتار ئەو نامەیەی ناردووە بۆ مەسینجەرەکەم کە ١٠ پەرلەمانتار یاداشتێکیان نووسیووە دوای بینین و مامەڵەکردن بە یاسای رۆژنامەگەری دەکەن لەگەڵ شێروان شێروانی. بەپێویستی دەزانم زۆر بە راشکاوانە رای خۆم لەسەر ئەم کابینەیە لە رووی ئازادیەوە بدەم.. ئەم کابیەنەیە هەقە ناوی بنرێت " کابینەی دژە ئازادی "، گرتنی چالاکوان و رۆژنامەنووس و راپۆرتە نێو دەوڵەتییەکان بەڵگەی زیندووی دژە ئازادی ئەم کابینەیەن کە تا ئێستاش هەندێک لەو دەستگیرکراوانە هێشتوویانەتەوە تا تەنازولیان بۆ بکەن.\nدەربارەی ئەو چەند دەنگەی لە پەرلەمان بەرزدەبێتەوە لەسەر ئەو پێشێلکاریانە من هەستدەکەم لە ئاستی پێویستدا نییە لە رووی ژمارەو لە رووی چلۆنایەتی کارەکانیانەوە، سەرۆکی حکومەت چووە پەرلەمان وەک بۆ پیاسەیەک لە باخچەیەکدا هاتبێت، نەتانتوانی دوو پرسیاری لەسەر ئەو دەستگیرکردنانە لێبکەن؟ ئازادی لە کوردستان لە حاڵەتی مەترسیدایە و لەبەردەم هەڕەشەی جدیدایە تا ئێستا بە ئامادەبوونی سەرۆکی حکومەت نەتانتوانی ئەو پرسە بکەنە سەرەکی..بۆ وەزیری ناوخۆ و سەرۆکی ئەنجومەنی ئاسایش کە " کەس نازانێت کێییە " بانگهێشت ناکەن بۆ پەرلەمان بزانە کێ ئەو هەقەی پێداوە رۆژنامەنووس دەستگیربکات، رۆژنامەنووس کاری رۆژنامەوانی دەکات هیچ پەیوەندی بە ئاسایشی هەرێمەوە نییە، خۆ رۆژنامەنووس نە تیرۆری کردووە، نە تلیاک، نە تەزویر، تا لەلایەن هێزە ئەمنییەکانی تری دەرەوەی پۆلیس دەستگربکرێت.\nزۆر بە راشکاوی، پرسی دەستدرێژی بۆ سەر ئازادی بیروڕا و رۆژنامەگەری و مافی ئۆپۆزسیۆنبوون لە مەترسیدایە.. دەبێت بەکرێت بە پرسی سەرەکی هەر ئازدیخوازێک لە کوردستاندا..


دادگاى ئه‌مريكى ره‌زامه‌نى له‌بان ياساى تازه‌گه‌ێ تره‌مپ له‌باره‌ى كووچ نيشاندا - شـه‌فـه‌ق نيـوز\nهــــه‌واڵ جیــهانى دادگاى ئه‌مريكى ره‌زامه‌نى ياساى تازه‌گه‌ێ تره‌مپ\nشه‌فه‌ق نيوز/ دادگاى باڵاى ئه‌مريكى داواكارى ئداره‌ى دۆناڵد تره‌مپ سه‌رۆك ئه‌مريكا ئه‌را جيوه‌جيكردن ياساى تازه په‌سه‌ن كرد ك داواى ماف په‌نابه‌رى ديارى ئه‌كا له‌بان مه‌رزه‌يل وه‌ل مه‌كسيك و جوور يه‌كيگ له كاره‌يل سه‌ره‌كى له سياسه‌ته‌يل تونڕه‌وانه‌ى تره‌مپ وه‌رانوه‌ر كووچكردن تاريف كريه‌ێد.\nوه‌گووره‌ى ئاژانسه‌يل هه‌واڵ, له‌ناونى 9 دادوه‌ر، ته‌نيا دووان له‌ليان نه‌تواس ئى مه‌سه‌له‌ى كووچه په‌سه‌ن بكريه‌ێد وه مه‌يل ياسا تازه‌گه‌ێ تره‌مپ ك ئه‌وانيش پيكهاتوين له سونيا سوتومايور و رۆس بادر جينسربرج، ك هه‌ردوگيان دادوه‌ر ليبراڵى بوين.\nجى باسه، ئى ياسايشه ريگرى له زوورم كووچكه‌ره‌يل ئه‌كا له داواى ماف په‌نابه‌رى له مه‌رزه‌يل باشوور ئه‌مريكا، ك يه‌يش تازه‌ترين هه‌وڵه‌يل ئدارى تره‌مپه ئه‌را نواگرتن له كووچكردن و يه‌يش مه‌سه‌له‌يگ سه‌ره‌كيه له سه‌رۆكايه‌تيه‌گه‌ێ.\nته‌قينه‌وه له‌نزيك ته‌ياره‌خانه‌ى ديمه‌شق روێدا وئسرائيل چه‌ن مووشه‌كيگ له جۆلان خسته‌خوار


23/9/2020 - 21:31\nشا سه‌لمان شای سعوودییه له یه‌كه‌مین وتاریدا له‌به‌رده‌م كۆمه‌ڵه‌ی گشتیی نه‌ته‌وه یه‌كگرتووه‌كان له نیویۆرك كه له ڕێگه‌ی ڤیدیۆوه خوێندییه‌وه، هێرشێكی توندی كرده سه‌ر ئێران و داوای كرد چاره‌سه‌رێكی نێوده‌وڵه‌تی دابڕێژرێت بۆ ئه‌وه‌ی ئێران چه‌كی كۆمه‌ڵكوژی ده‌ست نه‌كه‌وێت.\nشا سه‌لمان ئاماژه‌ی به‌وه كرد كه له ده‌یان ساڵی ڕابردوودا سعوودییه ده‌ستی ئاشتی بۆ ئێران درێژكردو به شێوه‌یه‌كی ئه‌رێنی مامه‌ڵه‌ی له‌گه‌ڵ كردو پێشوازی له سه‌رۆكه‌كانی كرد بۆ تاوتوێكردنی ئه‌و ڕێگانه‌ی ده‌بنه هۆی بنیادنانی پێوه‌ندی باشی دراوسێیه‌تی و ڕێزله‌یه‌كگرتن و پێشوازی له كۆششه نێوده‌وڵه‌تییه‌كان كرد بۆ چاره‌سه‌ركردنی به‌رنامه‌ی ئه‌تۆمی ئێران، به‌ڵام ئێران هه‌موو ئه‌و كۆششانه‌ی بۆ په‌ره‌پێدانی چالاكی فره‌وانخوازی و بنیادنانی تۆڕی تیرۆریستی و به‌كارهێنانی تیرۆر و به‌فیڕۆدانی تواناو سامانه‌كانی گه‌لی ئێران قۆسته‌وه تا پرۆژه فره‌وانخوازییه‌كانی به‌دی بهێنێت و له‌و ڕوو‌ه‌یشه‌وه بێجگه له ئاژاوه‌و توندڕۆیی و تایه‌فه‌یخوازی هیچی دیكه‌ی لێ نه‌دوریه‌وه.\nشا سه‌لمان له به‌شێكی دیكه‌ی وتاره‌كه‌یدا ئاماژه‌ی به‌وه كرد كه حزبوڵڵای لوبنان له ته‌قینه‌وه‌كه‌ی به‌نده‌ری به‌یرووت به‌رپرسیاره‌و داوای كرد بۆ پاراستنی ئاسایشی لوبنان حزبوڵڵای لوبنان چه‌ك بكرێت.\nدووپاتیشی كرده‌وه كه ده‌ستپێشخه‌رییه‌كه‌ی ئاشتیی وڵاتانی عه‌ره‌ب بنه‌مای چاره‌سه‌رێكی دادوه‌رانه‌و سه‌رتاسه‌ریی ناكۆكیی ڕۆژهه‌ڵاتی ناوه‌ڕاست و چاره‌سه‌ركردنی كێشه‌ی فه‌له‌ستینه.


لە یادی سەردەشتدا .. “زیاد لە کارخانەیەك هەیە رووداوەکانمان بیر دەباتەوە” – دەنگی کورد\nماڵەوە/راپۆرت/لە یادی سەردەشتدا .. “زیاد لە کارخانەیەك هەیە رووداوەکانمان بیر دەباتەوە”\nرەنگە هەرێمی کوردستان یەكێك بێت لەو ناوچە سەختانەی کارکردن تیایدا گران بێت بۆ رۆژنامەنوسان، ئەوەی کە دەشێت ئەم کارەی گرانتر کردبێت بینینی ئەو روداو و پێشێلکارییانەیە بەرانبەر رۆژنامە نووسان ئەنجام دەدرێت و تیایدا بکەرەکانیان دەرباز دەبن لە سزای یاسا و لێپێچینەوە.\nهەشت ساڵ لەمەوبەر، لەبەردەم پرسگەی زانکۆی سەڵاحەدین لە شاری هەولێر بە بەرچاوی خەڵك و پاسەوانانی پرسگەی زانکۆوە رۆژنامەنوس( سەردەشت عوسمان ) لەلایەن تاقمێکی چەکدار بەزۆر راپێچی نێو سەیارە کرا و رفێندرا، دوایی دوو لە شوێنبزرکردنی لە رۆژی( ٥-٥-٢٠١٠) تەرمەکەی لە شاری موسڵ دۆزرایەوە بەدەست بەستراوەیی و فیشەکێك نرابوو بە دەمییەوە.\nعەزیز رەووف رۆژنامەنووس بەدەنگی کوردی وت:" من دڵنیام لە كوردستاندا زیاد لە كارخانەیەك هەیە رووداوەكانمان بیر دەباتەوە، بەڵام سەردەشت عوسمان لەو كەسانە نیە بیر بچێتەوە. هەموو كارخانەی دنیا بۆ بیرچوونەوە، ناتوانێت ئەم كوڕە گەنجەمان بیر بباتەوە"\nلەدرێژەی قسەکانیدا رۆژنامەنووسی ناوبراو وتیشی "سەردەشت عوسمان لەو مەخلوقانەیە جیاواز جێیهێشتین، جیاواز رۆیشت، بەجۆرێك هەست ناكەین رۆیشتبێت".\nبەتەسەوری من دوو رێگە هەیە بۆ مردنی سەردەشت عوسمان، یەكەم: دەبێت ئەو گروپەی لەپشت تیرۆركردنی سەردەشت عوسمانەوە بووە بێت و هەموومان بكوژێت. سەردەشت عوسمان كاتێك دەمرێت كە هەموومان خۆمان بۆ گۆڕەكان ئامادە بكەین، دووەم: سەردەشت ئەوكاتە دەمرێت كە هیواكانمان بمرێت".\nپێشەوا عوسمان برای سەردەشت عوسمان بەدەنگی کوردی وت" هەشت ساڵ تێدەپەڕێت بەسەر تیرۆرکردنی سەردەشتدا، بەداخەوە تاکو ئێستا بکەرانی ئەو روداوە بە روونی دیار نین، ئێمە داواکارین بکوژانی بە سزای خۆیان بگەن، هەر لە سەرەتای تیرۆرکردنی سەردەشتەوە چەندین هەڕەشەو گوڕەشەمان لەسەر بووە، ئێمە تەنها ئەوە دەڵێین کە بکوژانی سەردەشت بەسزای عادیلانەی خۆیان بگەن و هیچی دیکە".\nبەشێکی زۆر لە رۆژنامەنووسان و چاودێران پێیان وایە کە زۆربەی کەیسی رۆژنامەنووسان لێڵ دەکرێت و بەڕوونی تاوانبارانی روداوەکە دەستنیشان ناکرێت، ئەمە لەکاتێکدایە کە لە رابردوودا چەندین رۆژنامەنووسی دیکەش تیرۆرکراون، بەڵام تاوانباری سەرەکی روداوەکان نادۆزرینەوە، ئەمەیش بێمتمانەی رۆژنامەنووسان و کەسوکاریانی لەگەڵ هێزە ئەمنیەکاندا لاواز کردووە.\nعەبدولخالق تەڵعەت، بەڕێوبەری پۆلیسی هەولێریش لەو بارەیەوە بەدەنگی کوردی راگەیاند: " هەر لەدوای تیرۆرکردنی سەردەشت عوسمانەوە کاتی خۆی تاوانبارانی ئاشکرا کران، بەڵام زۆر کات میدیا خۆی شتەکان ناڕوون دەکات و هەر شتێك هەبێت راستەوخۆ دەڵێن بەهۆی کاری رۆژنامەنووسیەوە بووە، بەڵام بێ ئاگا لەوەی پێدەچێ بەشێکیان کێشەی دیکەی کۆمەڵایەتیان هەبێت، بەڵام سەردەشت عوسمان کێشەی کۆمەڵایەتی نەبوو، ئێمەیش هەمیشە کارمان کردووە بۆ ئەوەی یاسا سەروەر بێت".\nسەردەشت عوسمان لەساڵی ١٩٨٧ لەدایك بووە، ٥ی ئایاری ٢٠١٠ تیرۆرکرا، رۆژنامەنووس و خوێندکاری دوا قۆناغی بەشی زمانی ئینگلیزی کۆلێژی ئاداب بوو لە زانکۆی سەلاحەدین لە ھەولێر، لە رۆژی ٣ی ئایاری ٢٠١٠ لە بەردەم زانکۆکەیدا، نزیك کاتژمێر ٨:٠٠ی بەیانی رفێندرا لەلایەن چەند کەسێکی نەناسراوەوە، پاش دوو رۆژ، تەرمەکەی بە قۆڵبەستراوی لە مووسڵ دۆزرایەوە


چیتر ئیزن نادرێ ترۆمبیلی ئەمریکایی هاوردەی ئێران بکرێت | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران چیتر ئیزن نادرێ ترۆمبیلی ئەمریکایی هاوردەی ئێران بکرێت\nچیتر ئیزن نادرێ ترۆمبیلی ئەمریکایی هاوردەی ئێران بکرێت\nلە درێژەی تەنگژە و ئاڵۆزییەکانی نێوان ئێران و ئەمریکا، کۆماری ئیسلامیی ئێران ڕایگەیاندووە کە چیتر ئیزن نادات ٢٤ جۆر ترۆمبیلی ئەمریکایی هاوردەی ئێران بکرێت.\nڕۆژی کورد: هەروەک پێشتر محەممەدرەزا نیعمەتزادە، وەزیری پیشە و بازرگانیی ئێران باسی کردبوو، ڕۆژی سێ شەممە ١٤ی بانەمەڕی ١٣٩٥ی هەتاوی، ناوی ٢٤ مۆدیل ترۆمبیلی ئەمریکایی لە لیستەی ترۆمبیلە ئیزن پێدراوەکان بۆ هاوردە کردن بۆ ئێران لە ساڵی ١٣٩٥ سڕاوەتەوە.\nلە هەمان کاتدا هەواڵدەریی میهری ئێران باسی لە بەتاڵ کرانەوەی مۆڵەتی هاوردە کردنی ٢٠٠ ترۆمبیلی شۆرلێت کە بڕیار بوو هاوردەی ئێران بکرێن، کردووە کە دەگوترێ حەوت میلۆن دۆلار بایەخیان هەیە و لە کارخانەی جنرال مۆتۆرزی ئەمریکا لە کوریای باشوور کڕدرابوو و بڕیار بوو هاوردەی ئێران بکرێن.\nشایانی باسە کە عەلی خامنەیی، ڕێنەری ئێستای کۆماری ئیسلامیی ئێران، ١ی مەی، ڕۆژی جیهانی کرێکاران لە ناو کرێکاران، ڕەخنەی لە هاوردە کردنی ترۆمبیلی بەرهەم هێنراویئەمریکایی بۆ ئێران گرت و گوتی :”خودی ئەمریکاییەکان بە هۆی لەسەرەوە بوونی تێچووی زۆری ئەو ترۆمبیلانە، حەز ناکەن ئەو ترۆمبیلانە بکڕن، کەچی ئێمە لەو دۆخەی ئێستادا هاتوون لە فڵان و فیسار کارخانەی ئەمریکایی کە خەریکە تێدادەچێ، ترۆمبیل دەکڕین، ئەوە جێگای سەرسووڕمانە.”\nبابەتی پێشووبەپەلە /لە ڕەبەت ـەوە\nبابەتی دواترلە ڕەبەتەوە/ بەپەلە


پەرلەمانتارێکی گۆڕان لە پەرلەمانی کوردستان ڕایگەیاند، هەوڵێک بۆ بەیاسایی کردنی پێوەری ئاوی ماڵان و وەرگرتنی پارەیەکی زۆر لە هاووڵاتیان ڕێگری لێکراوە و ئەو سزایانەش دیاریکرابوون هەڵگیراون و ڕێگەی چارەی دیکە دیاری دەکەین.\nدابان محەمەد ئەندامی پەرلەمانی کوردستان لە فراکسیۆنی گۆڕان (21ی نیسانی 2021) لەمیانی کۆنگرەیەکی ڕۆژنامەوانیدا لە بینای پەرلەمانی کوردستان کە "ناس کورد" بینەری بوو ڕایگەیاند، هەوڵێک هەبوو پێوەری ئاوی ماڵان لە ڕێگەی پرۆژە یاسایەک و لە ڕێگەی پەرلەمانی کوردستانەوە بکرێتە یاسا بە ناچاری هاووڵاتیان بەکاریبهێنن و هەر ماڵێک پێوەرەکە نەبەستێت 500 هەزار دینار غەرامە بکرێت بەڵام لە پرۆژە یاسای ئاو و ئاوەڕۆی هەرێمی کوردستان ڕێگریمان کردووە لەو بڕگەیەی کە تایبەتە بە پێوەری ئاو و فەرزکردنی پێوەرەکە بەسەر هاووڵاتیان و بەوەش پێویستە پەنا ببرێتە بەر ڕێکاری دیکە بۆ چارەسەرکردنی و بە یاسا پێوەرەکە بۆ هاووڵاتیان دیاری نەکرێت.\nباسی لەوەشکرد، لە داهاتوودا خۆمان ڕێگە چارەیەک دیاری دەکەین بۆ بەستنی پێوەری ئاو و دیاریکردنی پارەی مانگانەی و ئەوانەی پێشتر هەبوون لە هاتنەوەی پارەیەکی زۆری مانگانە لاببرێن و بەشێوازێک بێت بارگرانی لەسەر هاووڵاتیان دروست نەکات.\nجەختی لەوەشکردەوە، لەئێستادا سەرجەم ئەو بڕە پارەیەی هەبووەو ئەو سزایانەی دیاریکرابوون و دەیانویست بە یاسا ڕێکبخرێتەوە هەڵگیراوەو نەماون.\nپەرلەمانتارێکى عێراق: ئۆتۆمبێل بە قاچاخ لەهەرێمەوە دەبرێتە عێراق\n2021.04.28 - 15:48\nپارتی بۆ یەکێتی و گۆڕان: ناکرێت ئاوا بکەن\n2021.04.27 - 18:26\nلە پارتى یەوە بۆ یەکێتى و گۆڕان: دەرگا بۆ کشانەوە لەحکومەت کراوەیە\nکارکردن لە ڕێگای کەلار-دەربەندیخان بەهۆی بێ پارەییەوە ڕاگیرا\n2021.04.26 - 19:28


هێرشی ڕۆكێتی فه‌له‌ستینیـیه‌كان بۆ سه‌ر ئیسرائیل هه‌ڕه‌شه له ئاگربه‌ستی نێوانیان ده‌كات\nچه‌كداره فه‌له‌سـتیـنیـیه‌كان ژماره‌یه‌ك ڕۆكێت ده‌گرنه باشوری ئیسرائیل و هه‌ڕه‌شه بۆ سه‌ر ئاگربه‌ستی نوێی نێوان فه‌له‌ستینی و ئیسرائیلیـیه‌كان له كه‌رتی غه‌ززه دروسـت ده‌كات.\nڕادیۆی ئیسرائیلی ڕایگه‌یاند سه‌ر له به‌یانی ڕۆژی یه‌كشه‌ممه و پاش ماوه‌یه‌كی كورت له ده‌سـتپـێـكردنی ئاگربه‌ست ژماره‌یه‌ك ڕۆكێت به‌ر شـاری سـدرێۆت كه‌وتووه. به‌ڵام هیچ زیانێـكی لـێ نه‌كه‌وتۆته‌وه.\nهه‌ردوو باڵی چه‌كداری جیهادی ئیسلامی و حه‌ماس ڕاگه‌یاندنی جیاجیایان بڵاوكردۆته‌وه تیایدا به‌رپـرسـیارێتی خۆیان له‌و هێرشـانه ده‌ربڕی.\nحكومه‌تی فه‌له‌سـتینی ئه‌و هێرشـانه‌ی سه‌رزه‌نشت كرد و به پـێشـێـلـكاریـیه‌ك بۆ ئاگربه‌سته‌كه‌ی وه‌سف كرد.\nسه‌رۆك وه‌زیری ئیسرائیل ئێهود ئۆڵمه‌رت داوای له له‌شـكری وڵاته‌كه‌ی كرد دان به خۆیاندا بگرن و بوار به ئاگربه‌سـته‌كه بده‌ن جێـگیربێت.\nبه‌پـێی ئه‌و ئاگربه‌سـته‌ی كه دره‌نگ كاتێـكی ڕۆژی شه‌ممه ئیسرائیلی و فه‌له‌سـتینیـیه‌كان له‌سه‌ری ڕێـكـكه‌وتوون ده‌بوایه چه‌كداره فه‌له‌سـتینیـیه‌كان له‌گه‌ڵ به‌ره‌به‌یانی ڕۆژی یه‌كشه‌ممه هه‌موو جۆره هاویشتنی ڕۆكێت بۆ سه‌ر ئیسرائیل ڕابگرن.\nله‌شـكری ئیسرائیلی ده‌ڵێت كه‌وا پـێش چه‌ند كاتژمێـرێـك له ده‌سـتپـێـكردنی ئاگربه‌سـته‌كه هێزه‌كانی له غه‌ززه كشـانۆته‌وه.\nسـاڵی ڕابردوو ئیسرائیل سه‌رباز و نیشـته‌جێ ئیسرائیلیـیه‌كانی له غه‌ززه ڕاگواست. به‌ڵام هێزه ئیسرائیلیـیه‌كان جارێـكی تر له مانگی پـێنجدا گه‌ڕانه‌وه بۆ ناوچه‌كه پاش ئه‌وه‌ی چه‌كداره فه‌له‌سـتینـیـیه‌كان له هێرشـێـكدا بۆ سه‌ر سـنووری نێوانیان سه‌ربازێـكی ئیسرائیلـیـیان ڕفاند.


كارگەكان دروستكردنی روبە هەناریان لە هەڵەبجە ئاسانتر كردووە\nهەڵەبجە دیارترین و بەناوبانگترین ناوچەی هەرێمی كوردستانە بۆ هەنار، بەرهەمی هەناری ئەو ناوچەیە نێوبانگی خۆی هەیە لە جۆر و تام و رەنگی هەنارەكەی و لە ناوچەكانی تری هەرێمی كوردستان و عێراقیشدا داخوازی زۆر لەسەر هەناری هەڵەبجە هەیە.\nبە گوێرەی ئاماری فەرمانگەی كشتوكاڵی هەڵەبجە لەو سنوورەدا، هەشت هەزار و 500 دۆنم باخی هەنار هەیە و بەرهەمی ساڵانەی ئەم باخانەش دەگاتە نزیكەی سی هەزار تۆن هەنار.\nساڵانە لە مانگەكانی 10 و 11ی وەرزی پێگەیشتنی هەنارە و جووتیاران دەست بە رنین و چنینەوەی بەرهەمی ئەو ساڵەیان دەكەن و رەوانەی بازاڕەكانی دەكەن بۆ ساغكردنەوەی.\nهەروەها جووتیارەكان بەشێكی بەرهەمی هەنارەكەیان دەهێڵنەوە بۆ دروستكردنی روبە هەنار كە دواتر دەیخەنە بازاڕەوە تا داهاتێكی زیاتریان دەست بكەوێت.\nپێشتر دروستكردنی روبە هەنار بۆ جووتیارانی ناوچەكە هیلاكی و ماندوبوونی زۆری دەویست بە تایبەت لە گرتنی ئاوی هەنارەكەدا كە دەبوو بەدەست دەنكەكەی جیابكەنەوە و دواتر دەنكە هەنارەكان دەكرانە ناو گوێنی و لە حەوزێكدا دەشێلدرا و ئاوەكەی دەردەكرا.\nبەڵام ماوەی چەند ساڵێكە بە هۆی هێنانی چەند ئامێرێكی تایبەتەوە بۆ هەڵەبجە، دروستكردنی روبە هەنار بۆ جووتیارانی سنوورەكە ئاسانتر بووە و زەحمەت و ماندوێتی جارانیان كەمتر بووەتەوە، ئەو ئامێرە كاری دەستی جووتیارانی گۆڕیوە و هەنارەكەی بە ساغی تێدەكرێت و بۆ خۆی دەنكی هەنارەكان جیا دەكاتەوە، دواتریش ئاوی هەنارەكە دەگرێت و پاشماوەكانی تری هەنارەكەش جیادەكاتەوە.\nخاوەنی یەكەم كارگەی گرتنی ئاوی هەنار لە هەڵەبجە، دیاری عوسمان وتی: "ساڵانە ئێمە لەم مانگەدا لە رێگەی كارگەكەمانەوە دەست بە داتەكاندن و گرتنی ئاوی هەنار دەكەین، رۆژانە ژمارەیەكی زۆری جووتیارانی هەڵەبجە سەردانمان دەكەن و بڕێكی زۆر هەنارمان بۆ دەهێنن بۆ تەكاندن و گرتنی ئاوی هەنارەكە".\nلە هەڵەبجە سێ كارگەی لەو شێوەیە هەیە، تەنها لە كارگەكەی دیاری رۆژانە نزیكەی دە تۆن هەنار دەتەكێندرێت و ئاوەكەی دەگیرێت، بۆ هەر كیلۆیەكیش بڕی 100 دیناری عێراقی لە جووتیاران وەردەگیرێت.\nئەحمەد محەمەد جووتیارێكی سنوورەكەیە و نزیكەی حەوت دۆنم باخی هەناری هەیە، ساڵانە نزیكەی 100 كیلۆگرام روبە هەنار دروست دەكەن و لەم كارگەیە ئاوی هەنارەكە دەگرێت.\nئەو وتی: "كارگەكان كاری دەستی جوویتارەكانیان گۆڕیوە، لە بری كاركردنی چەند رۆژێك و گرتنی كرێكار و زەحمەت و ماندوێتی داتەكاندن و گرتنی ئاوی هەنارەكە، ئێستا لە ماوەیەكی كەمدا ئەم ئامێرانە بە تێچوویەكی كەمتر كارەكانمان بۆ ئەنجام دەدەن".


فۆڕمی تۆمارکردنی بابەت | پارتی تێگەهشتیە کو نەوەی نوێ ئۆپۆزسیۆنا راستەقینەیە\nسیپان ئامێدی پارلەمانتارێ نەوەی نوێ د پارلەمانێ کوردستانی دا بۆ ئێن ئاڕ تی ڕاگەهاند، هەموو هێز و ئالیان پشکداری د کابینەیا هەشتێ یا حکومەتا هەرێما کوردستانێ دا کرن، پارتیێ ژی ب پلان ئەو حزبە وەکی دیڤەلانک و هەڤئاوازێن خۆ بکارئینان. ئەو یەک ژی دیارکر، ب ڕازیکرنا ئۆپۆزسیۆنێ ب چەند پۆستێن ڕەمزی، پارتیێ بێی کو حسابێ بۆ نەرینا یەک ژ وان ئالیان بکەت، سیستەما پاشەکەفتا مووچەیێ فەرمانبەران دانا. پەرلەمانتارێ نەوەی نوێ داخویاکرن ژی، زێدەباری کو تەخا فەرمانبەران و ب تایبەت مامۆستایان ل دژی ڤێ پێنگاڤا پاشەکەفتکرنێ نەرازیبوون نیشاندان، لێ ژبەر کو چ ئالیەکێ ئۆپۆزسیۆنێ ژبەر پشکداری د پارڤەکرنا کێکا دەستهەلات و هەبوونا پۆستان دا کرن، خوەدی ل دەنگێ نەرازی دەرنەکەتن، پارتی و یەکێتی زێدەتر لسەر کارێن وان هاندان، هەیا پارلەمان ژی هاتە داخستن. هەروەسا دازانین، پارتیێ شیا وان حزبان د ناڤ خۆدا بحەلینیت، د نها دا چاڤێ وان ئالیان ژ ڕەحما پارتیێ یە بۆ پێدانا پۆستان د کابینەیا نوو دا، ب ڤێ یەکێ ژی پارتی ترس ژ هەبوونا وان دبن ناڤێ ئۆپۆزسیۆنێ دا نەمایە و هەر تشتێ بخوازیت دکاریت ب ڕێکا وان بکەت. د دواییا ئاخافتنا خۆدا سیپان ئامێدی بەحسا دەرکەتنا نەوەی نوێ و ڕوولێ وێ کر و ڕاگەهاند، پارتی باش دزانیت د نها دا تاکە ئاستەنگی لپێشیا وێ نەوەی نوێ یە و باش تێگەهشتیە کو نەوەی نوێ ئۆپۆزسیۆنا راستەقینەیە، هەروەسا پشتڕاست بوویە کو نەوەی نوێ خۆ بدەستڤە نادەت و بەرهەڤ نیە دگەل پارتیێ بجڤیت و دێ ڕووبڕووی هەموو سیاسەتێن وێ یێن فاشل بیت.


پۆلیسی ڕاپەڕین رونکردنەوەیەکی بۆ رای گشتیی بڵاوکردەوە - پرس میدیا\nHome سڵایدشۆو کوردستان هەواڵ پۆلیسی ڕاپەڕین رونکردنەوەیەکی بۆ رای گشتیی بڵاوکردەوە\nپۆلیسی ڕاپەڕین رونکردنەوەیەکی بۆ رای گشتیی بڵاوکردەوە\nپرس میدیا 4/30/2020 02:38:00 م سڵایدشۆو, کوردستان, هەواڵ,\nبەڕێوەبەرایەتی پۆلیسی ڕاپەڕین، رایگەیاند، "هەواڵی نادروست بڵاوکراوەتەوە بەوەی کە شەوی ڕابردوو لە شاری ڕانیە چەند کەسێک لە ئەندامانی یەک خێزان کوژرابن و دواتریش لە ڕێگا ئۆتۆمبیلی پۆلیس وەرگەڕاوە و قوربانی لێ کەوتۆتەوە."\nئەمڕۆ پێنج شەممە ٢٠٢٠/٤/٣٠، راگەیاندن و پەیوەندیەکانی بەڕێوەبەرایەتی پۆلیسی ڕاپەڕین، رونکردنەوەیەی بڵاوکردەوە تێدا هاتووە: "وەک بەڕێوەبەرایەتی پۆلیسی ڕاپەڕین سەرلەبەری ئەم هەواڵە ڕەت دەکەینەوە و بە هەموو جۆرێک ئەم هەواڵە دوورە لە ڕاستیەوە و هیچ جۆرە ڕوداوێکی لەو شێوەیە لە شاری ڕانیە و دەوروبەری و تەنانەت لە سنوری پشدەریش ڕوی نەداوە."\n#ڕوونکردنەوەیەک بۆ ڕای گشتی\nلە هەندێک لە پەیج و ئەکاونتەکانی تۆڕە کۆمەڵایەتیەکان هەواڵی نادروست بڵاوکراوەتەوە بەوەی کە شەوی ڕابردوو لە شاری ڕانیە چەند کەسێک لە ئەندامانی یەک خێزان کوژرابن و دواتریش لە ڕێگا ئۆتۆمبیلی پۆلیس وەرگەڕاوە و قوربانی لێ کەوتۆتەوە.\nبۆ ئەو مەبەستە بەڕێوەبەرایەتی پۆلیسی ڕاپەڕین ڕوونکردنەوەیەک بۆ ڕای گشتی بڵاو دەکاتەوە:\nوەک بەڕێوەبەرایەتی پۆلیسی ڕاپەڕین سەرلەبەری ئەم هەواڵە ڕەت دەکەینەوە و بە هەموو جۆرێک ئەم هەواڵە دوورە لە ڕاستیەوە و هیچ جۆرە ڕوداوێکی لەو شێوەیە لە شاری ڕانیە و دەوروبەری و تەنانەت لە سنوری پشدەریش ڕوی نەداوە.\nسەرەڕای ئەوەی بڵاوکردنەوەی ئەم جۆرە هەواڵە دورە لە ڕاستیەوە، بەڵام بڵاوکردنەوەیان مەرامی خۆی لەپشتە، کاریگەری خراپی دەبێت لە سەر دەرونی خەڵک و هەوڵێکە بۆ تێکدانی هێمنی و باری ئاسایشی خەڵکی سنورەکە کە لەکاتێکدا خۆشبەختانە سنوری ئیدارەی ڕاپەڕین زۆر ئارامە و ئەمەش بە هۆی بوونی سەرجەم هێزە ئەمنیەکانی سنورەکە و هاوکاری هاوڵاتیانی سنورەکە.\nلێرەوە بەڕێوەبەرایەتی پۆلیسی ڕاپەڕین ڕایدەگەیەنێت کەوا سکاڵای یاسایی لە دژی خاوەنی ئەم جۆرە پەیج و ئەکاونتانە تۆمار دەکەین تاکو سزای یاسایی بدرێن بۆئەوەی چی تر لە هەوڵی تێکدانی دەرونی هاوڵاتیان و هێمنی و باری ئاسایشی هاوڵاتیان هەواڵی نادروست بڵاو نەکەنەوە.\nهاوڵاتیانی سنورەکەمان دڵنیا دەکەینەوە کە بەردەوام لە خزمەتیان دادەبین و وەک چۆن لە ڕابردوو و لە ئێستادا بەردەوام لە پێناو پاراستنی ئارامی ئاسایشی سنورەکە لە ئەرک دابووین وە لە داهاتوشدا بەردەوام دەبین.\nبەهیوای سەلامەتی بۆ هەمووان.\nBy پرس میدیا at 4/30/2020 02:38:00 م


نێیمار سەبارەت بە کێشەکانی و نائاسوودەیی لەگەڵ پاریس بەگریانەوە وەڵامی دایەوە\nلەلایەن کارۆخ ڕواندزی لە 2017/11/11 تۆپ, جیهانی\nدوای بردنەوەی بەڕازیل بە ئەنجامی 3-1 لە ژاپۆن، نێیمار جۆنیۆر لە وەڵامی پرسیاری ڕۆژنامەنووسان سەبارەت بە ئاسوودەیی یاریزانەکە لە یانەی پاریس سان جێرمان بە چاوی پڕ گریانەوە وڵامی دایەوە.\nلەم بارەیەوە نێیمار هەموو ئەو دەنگۆیانەی ڕەت کردەوە کە باسیان لە نا ئارامی و کێشەی یاریزانەکە لەگەڵ ڕاهێنەر و چەند یاریزانێک کردوە و هەروەها باسیان لە ڕۆیشتنی یاریزانەکە بۆ ڕیاڵ مەدرید کردوە، نێیمار گوتی “هیچ کێشەیەک لەگەڵ پاریس نییە، تاکە شت کا هەراسان و بێزاری کردووم، فشاری ڕاگەیاندنەکانە من کەسێکم حەزم لە بردنەوەو بەدەستهێنانی نازناوەکانە بۆ ئەم هۆکارەش هاتووم بۆ یانەی پاریس سان جێرمان تا ناوناوی زیاتر دەستەبەر بکەم”.\nنێیمار لە درێژەی قسەکانیدا دەڵێت” من لێرە زۆر دڵخۆشم و هۆکاری خۆمم هەیە، بەلام ڕاگەیاندن چەندین چیڕۆکی جیاجیا دروست دەکەن، من ئێستا هیچ کێشەیەکم نە لەگەڵ کاڤانی و نە لەگەڵ ئێمیرێ ی ڕاهێنەر نییە”.\nهەر سەبارەت بە نێیمار، تیتی ڕاهێنەری هەڵبژاردەی بەڕازیل گوتی ” ئێمە پشتگیری نێیمار دەکەین و هەست بە ئازارەکانی بە دەست ئەو قسانە دەکەین، پێشتر منیش ئەو جۆرە دەنگۆیانەم زۆر بیستوە، زۆر جار باسی کێشەی منیان لەگەڵ نێیمار کردوە و لە ڕاستیشدا هیچ شتێک ڕووی نەداوە”.\nنێیمار جۆنیۆر، ئەستێرەی پاریس سان جیرمان و هەلبژاردەی بەڕازیل دوێنێ لە یارییەکی دۆستانەدا گۆڵێکی بە لێدانی سزا تۆمار کرد و لێدانێکی سزای دیکەشی دوای چەند خولەکێک بە فیڕۆدا، بەلام هەڵبژاردەی سامبا لە کۆتایی یارییەکەی 3-1 بۆ بەرژەوەندی خۆی کۆتایی پێ هێنا.\nبابەتی پێشووڤیدیۆی گۆڵه‌كان : فه‌ڕه‌نسا ٢-٠ وێڵز\nبابەتی دواتر لەسەر داوای مۆرینیۆ شەیتانە سوورەکان گرێبەستی 5 ئەستێرەی یانەکە تازە دەکەنەوە


هاوکاریی نەوتی و بانکی سەرەکی‌ترین مافی ئابووریی ئێران لە بەرجامە - Mehr News Agency\nAP ١٣٩٨ گەلاوێژ ١٦ ٠٨:١٣\nNews Code 27796\nڕۆحانی لە پەیوەندی تەلەفۆنی لەگەڵ ماکرۆن:\nهاوکاریی نەوتی و بانکی سەرەکی‌ترین مافی ئابووریی ئێران لە بەرجامە\nسەرۆک کۆمارانی ئێران و فەڕەنسا لە درێژەی گفتوگۆوە دوو قۆڵییەکان، جەختیان لە پێوشوێن گرتنی گفتوگۆ و هەوڵ بۆ دۆزینەوەی رێگەی کەمکردنەوەی ناکۆکییەکانی ناوچە و دابین کردنی مافی گەلی ئێران لە بەرجام کرد.\nبە ڕاپۆرتی ئاژانسی هەواڵی مێهر، حوجەتولئیسلام حەسەن ڕۆحانی ئەوڕۆ (سێ شەممە) لە گفتوگۆی تەلەفونی لە گەڵ ئیمانۆئێل ماکرۆنی سەرۆک کۆماری فەڕەنسا، ڕایگەیاند: بە داخەوە هاوکاتی هەوڵی ئێران و فەڕەنسا بۆ کەمکردنەوەی ناکۆکییەکان و ڕەخساندنی هەلی گونجاو بۆ هاویژینیی سەقامگیر لە ناوچەدا، شایەدی هەنگاوی دەنەدەرانە لە لایەن ئەمریکاوەین.\nسەرۆک کۆمار جەختی کرد: ئێمە پێداگرین لە ئاسایش و ئازادی پاپۆرەوانی لە ناوچە و تەنگەلانی هورمۆز و رۆژانە دەیان پاپۆرە بە ئازادی لە هاتوچۆدان و هێزەکانی ئێران بە پێی یاساکان لە گەڵیاندا دەجووڵێنەوە و چاوەدێریان دەکەن.\nڕۆحانی دانوستانەگەلی ئەنجام دراوە لە مانگەکانی ڕابردووی ئیجابی و بە هەنگاوی بەرەو پێش هەڵسەنگاند و وتی: ئامانجی ئێران لە کەمکردنەوەی پابەندییەکان دابین کردنی بەرژەوەندییەکانمان لە بەرجام و جێبەجێ کرانی بەڵێنەکان لە لایەن لایەنەکانی دیکە بۆ تۆکمە بوون و پاوەجێی ئەو ڕێککەوتنە گرینگە بووە.\nناوبراو بە ئاماژە بە زەروورەتی هەوڵ بۆ خێرایی بەخشین بە ڕەوتی پەیوەندی و هاوکاریگەلی بانکی و نەوتیی ئێران لە گەڵ وڵاتانی دیکە وەک سەرەکی‌ترین مافی ئابووریی ئێران لە بەرجام، جەختی لە درێژەی لێکدانەوەی پێشنیارەکان لە بەردەم دۆزینەوەی رێگەچارەی کارناسانە و دادپەروەرانە کرد.\nسەرۆک کۆمار وتیشی: پەرەدان بە پەیوەندی و هاوکارییەکانی ئێران و ئەورووپا دەتوانێت کەشێکی ئارام و پڕ متمانە لە ناوچە و جیهاندا بخەملێنێت و فەڕەنسا وەک یەکێک لە هاوبەشانی دێرین ی ئێران لە یەکێتی ئەورووپا دەتوانێ ڕۆڵێکی سازێنەر لەو بوارەدا بگێڕێت.\nهەروەها لەو پەیوەندییە تەلەفونییەدا، ئیمانۆئێل ماکرۆن سەرۆک کۆماری فەڕەنسا هەمدیسان جەختی لە پابەندیی فەڕەنسا بە بەڵینەکانی ناو بەرجام کرد و وتی: گەیشتن بە ئەنجامی پەسند کراوی لایەنەکان و دابین کردنی بەرژەوەندیی ئێران لە بەرجام بۆ فەڕەنسا زۆر گرینگە.\nسەرۆک کۆماری فەڕەنسا لە درێژەدا بە داکۆکی لە پەرەدان بە هاوکاریی تاران – پاریس، پێشوازی کرد لە پێشنیاری ڕۆحانی بۆ گفتوگۆی کارناسان و بەرپرسانی ئێرانی و فەڕەنسا بۆ گەیشتن بە رێکاری گونجاو لە پرسە جۆراوجۆرەکانی ناوچەیی و نێودەوڵەتی.


کۆمارى ئیسلامى ئێران که‌شتى (مه‌کران)ى ره‌وانه‌ى که‌نداوى عه‌ره‌بى کردو له‌لایه‌ن سوپاى ئه‌و وڵاته‌شه‌وه که‌شتیه‌که وه‌رگیراوه‌و قورساییه‌که‌ى 121 هه‌زار تۆنه‌و موشه‌کێکى 950 تۆنى له‌سه‌ر جێگیرکراوه.\nئه‌مڕۆ چوارشه‌ممه 13ى کانونى دووه‌مى 2021 له‌مه‌راسیمێکدا به ئاماده‌بونى محه‌مه‌د باقری، سه‌رۆک ئه‌رکانى سوپاى ئێران و لیوا عه‌بدولڕه‌حیم موسه‌وی، فه‌رمانده‌ى سوپا وه‌رگرتنى که‌شتى (مه‌کران) له که‌نداوى عه‌ره‌بى راگه‌یه‌ندرا.\nکه‌ناڵى روسیا توده‌ى ئه‌مڕۆ بڵاویکردووه‌ته‌وه ئامانج له‌ناردنى که‌شتى مه‌کران ئه‌وه‌یه، که هێزى ده‌ریایى له ناوچه‌ى سنوریه‌کانى ده‌ریاى سور و که‌نداوى عه‌ره‌بى و ده‌ربه‌ندى مه‌نده‌ب بپارێزرێت.\nکه‌شتى (مه‌کران) پێشتر که‌شتییه‌کى بازرگانى بووه‌و له ماوه‌ى شه‌ش مانگدا کراوه به که‌شتییه‌کى سه‌ربازی، ره‌وانه‌کردنیشى بۆ پشتیوانى که‌شتییه جه‌نگییه‌کانى هێزه ده‌ریاییه‌کانى ئێرانه.\nسوپاى ئێران، که‌شتیى (مه‌کران) به دورگه‌یه‌کى گه‌وره ناوده‌بات که قورساییه‌که‌ى 121 هه‌زار تۆنه‌و موشه‌کێکى 950 تۆنى له‌سه‌ر جێگیرکراوه، روبه‌ره‌که‌ى سێ هه‌زارو دووسه‌د مه‌تردوجایه.\nیه‌کێکى دیکه له تایبه‌تمه‌ندییه‌کانى که‌شتییه‌که ئه‌وه‌یه که له‌یه‌ک کاتدا له‌توانایدایه پێنج فڕۆکه له‌سه‌ر که‌شتییه‌که بنیشێته‌وه و هه‌شتا و دوو هه‌زار تۆن پشتیوانى سه‌ربازى و جه‌نگى هه‌ڵبگرێت.\nسوپاى ئێران ئه‌وه‌شى روونکردووه‌ته‌وه که تواناى کۆنترۆڵکردنى فڕۆکه بێ فڕۆکه‌وانه‌کان و ئاڕاسته‌کردنیان بۆ گه‌شتى دورمه‌ودا هه‌یه له‌رێگه‌ى که‌شتى (مه‌کران)ه‌وه.


پارتی و یه‌كێتی لەسەر ئاستی باڵا كۆده‌بنه‌وه\nHome›هەواڵ›کوردستان›پارتی و یه‌كێتی لەسەر ئاستی باڵا كۆده‌بنه‌وه\nبڕیارە سبەی دووشەممە له شاری هه‌ولێر شاندی پارتی دیموكراتی كوردستان و یه‌كێتیی نیشتمانیی كوردستان كۆ ببنه‌وه، کۆبوونەوەکەش لەسەر ئاستی باڵا دەبێت.\nئه‌مڕۆ یەکشەممە سه‌رچاوه‌یه‌كی ئاگادار لە کۆبوونەوەکە بەSNNی ڕاگەیاند “بڕیاره سبه‌ی دووشه‌ممە له بینای سه‌رۆكایه‌تی هه‌رێمی كوردستان هه‌ردوو مه‌كته‌بی سیاسی پارتی دیموكراتی كوردستان و یه‌كێتیی نیشتمانیی كوردستان كۆببنه‌وه”.\nله كۆبوونه‌وه‌كه‌دا نێچیرڤان بارزانی سه‌رۆكی هه‌رێمی كوردستان به‌شدار ده‌بێت، شاندی یه‌كێتی به سه‌رۆكایه‌تی بافڵ تاڵه‌بانی، هاوسه‌رۆكی یه‌كێتی ده‌بێت و ژماره‌یه‌ك له ئه‌ندامانی مه‌كته‌بی سیاسی به‌شداری كۆبوونه‌وه‌كه ده‌كه‌ن، شاندی پارتیش، پێكدێت له هۆشیار زێباری و ژماره‌یه‌ك ئه‌ندامی مه‌كته‌بی سیاسی پارتی.\nسەچاوەکە باسی لەوەشکرد کۆبوونەوەکە تایبەتە بەدۆخی ئێستای هەرێمی کوردستان و پرسی رێککەوتنی پارتی و یەکێتی لەسەر بەرنامەی کاری کابینەی نۆیەم و چەند پرسێکی تر.\nهندییەکان ئاهەنگیان گێڕا بۆ هەڵبژاردنی کامالا هاریس\nمه‌ترسى هه‌مواركردنه‌وه‌ى مادده‌ى 140 له په‌رله‌مانى عێراق هه‌یه\nگروپێکی چەکداری هێرشەکەی سەر بنکەی عەین ئەسەدی گرتە ئەستۆ\nكاروان ئەنوەر نازناوی دۆست و خەمخۆری رۆژنامەنووسان لە قوباد تاڵەبانی دەنێین


ژیان | وەرزش | سوارێز: لەبەرامبەر بەرشەلۆنە ئاهەنگ ناگێڕم\nکۆمسیۆن گرێبەستەکەی لەگەڵ کۆمپانیای PWC هەڵوەشاندەوە\nهەڕەشەی کوشتن لە جێگری سەرۆکی ئەمریکا کراوە\nلە داقوق چەکدارانی داعش هێرشیان کردە سەر سوپا و حەشدی شەعبی\nسوارێز: لەبەرامبەر بەرشەلۆنە ئاهەنگ ناگێڕم\n2020-11-07 | 357 جار خوێندراوەتەوە\nسوارێز رایگەیاند، ئەگەر لەگەڵ بەرشەلۆنە گۆڵ تۆمار بكات ئاهەنگ ناگێرشێت لەبەر ئەوەی ئەو یانەیە زۆر شتی پێ بەخشیوە، لەبارەی میسیشەوە دەڵێَت پەیوەندی ئەو لەگەڵ ئەو یاریزانە تەنها وەرزش نیە.\nلویس سوارێز، ئەستێرەی ئۆرۆگوایی یانەی ئەتلەنتیكۆ مەدرید، لە دیدارێكی رۆژنامەوانیدا رایگەیاند: بەرشەلۆنە زۆری پێبەخشیوم و هەرگیز بێرێزی بەرامبەر یاریزانانی ئەو یانە خۆشەویستە ناكەم، بەڵام بە هەموو توانامەوە بەرگری لە درێسی یانەی ئەتلەنتیكۆ مەدرید دەكەم، ئەگەر لە یاری یانەكەمدا لەگەڵ ئەو یانەیە گۆڵ تۆماربكەم ئاهەنگ ناگێڕم.\nئەو لەبارەی رۆشتنی لە یانەی بەرشەلۆنە ئاشكرایكرد رۆناڵد كومان لە كاتی هاتنی بۆ یانەكە بە یەك پەیوەندی تەلەفۆنی داوای لێكردووە كە لە بەشەلۆنە بڕوات.\nناوبراو دەشڵێت: داوام لە كۆمان كرد رێگەم بدات راهێنان بكەم تا ئەوكاتەی یانەیەك بۆخۆم دەدۆزمەوە، هەرچەندە كومان پێی وتم ئەگەر بژاردەیەكی دیكەم نەبوو ئەوا تۆ لە بەرشەلۆنە دەهێڵمەوە، بەڵام من خۆم بڕیارم لە چارەنووسی خۆم دا و بەخۆشحاڵییەوە ئەو دۆخەم قبوڵ نەكرد و ئەتلەنتیكۆ مەدریدم هەڵبژارد.\nئەو ئەستێرە ئۆرۆگواییە باسی لە هاوڕێكەی میسی كرد وتی: نێوانی من و میسی تەنیا وەرزش نییە و پەیوەندی دیكەشمان هەیە، بەڵام نازانم چارەنووسی میسی چی بەسەر دێت، تەنیا دەزانم ئێستا لە بەرشەلۆنە دڵخۆشە و بە هەمان ورەبەرزی پێشتر دەیبینم، ئەو كەسێكی پێگەیشتووە و تەمەنی بووەتە 33 ساڵ و لەو ئاستەدا نییە من رێگەی نیشان بدەم، دڵنیام دەتوانێت بڕیاری گونجاو بدات.\nئەو رەتیكردەوە قسەی راهێنەری پێشووی بەشەلۆنە لەبارەی میسیەوە راست بێت كە وتبووی ئیدارە كردن لەگەڵ میسی قورسە، لەو بارەیەوە دەڵێت "ئەم قسەیە بەهیچ شێوەیەك راست نییە، چونكە هەموو ئەوانەی لە نزیكەوە لەگەڵ لیۆ میسی ژیاون و یارییان كردووە دەزانن كەسایەتییەكی میهرەبان و نەرمونیانی هەیە و زۆر مرۆڤدۆستە و كەسایەتییەكی جوانی هەیە".


ئەمڕۆ شەممە، ژووری ئۆپەراسیۆنی ئیدارەی راپەرین بۆ [ زۆرتر... 👁] ✖ ✖ 0 2 ✔ 99% ✍ ر.هـ. 7/4/2020 2:10:02 PM\n📝 بانگەوازێک بۆ ئەو رۆژنامەنووسانەی پێشێلکاریان بەرامبەر کراوە بەڵگەنامەکان\n📅 کاتی تۆمارکردن Jan 2 2018 1:25PM\nبانگەوازێک بۆ سەرجەم ئەو رۆژنامەنووس و کەناڵ و نوو [ زۆرتر... 👁] ✖ ✖ ✖ 0 1 ✔ 95% ✍ هـ.ب. 1/2/2018 1:25:15 PM\n📝 بڕیار و ڕاسپاردەکانی بزوتنەوەی گۆڕان بەڵگەنامەکان\n📅 کاتی تۆمارکردن Jul 9 2020 7:31PM\nرۆژی پێنجشەممە 09-07-2020 جڤاتی نیشتمانیی بزوتنەوە [ زۆرتر... 👁] ✖ ✖ 0 2 ✔ 99% ✍ ج.ع.ئـ. 7/9/2020 7:31:31 PM\n📝 بەیان نامەی کۆمیتەی سەرکردایەتی راپەرینی حیزبی زەحمەتکشانی کوردستان لەسالیادی راپەرینی بەهاری 1991 بەڵگەنامەکان\n📅 کاتی تۆمارکردن Mar 4 2014 11:05AM\nهاونیشتیمانیانی خۆشەویست بنەماڵەی سەربەرزی شەهید [ زۆرتر... 👁] ✖ ✖ ✖ 0 0 ✔ 81% ✍ هـ.ب. 3/4/2014 11:05:47 AM\nپێشەکی: ئەم پرۆژەیە ئاڕاستەی ئەنجومەنی وەزیرانی ه [ زۆرتر... 👁] ✖ ✖ 0 2 ✔ 99% ✍ ر.هـ. 7/2/2020 10:03:02 PM\n📝 پەیامێک لە پزیشکانەوە بۆ بەرپرسان و رای گشتی بەڵگەنامەکان\n📅 کاتی تۆمارکردن Apr 21 2020 8:13PM\nبۆ بەرپرسانی حکومەت هاونیشتمانییان شتێکی ئاشکرای [ زۆرتر... 👁] ✖ ✖ ✖ 0 1 ✔ 99% ✍ ب.ج. 4/21/2020 8:13:14 PM\nماوەیەکە هەڵمەتێکی چڕ و مەیدانیت دەستپێکردووە، ئەم [ زۆرتر... 👁] ✖ ✖ ✖ 0 2 ✔ 93% ✍ هـ.ب. 9/3/2018 11:28:55 AM\n👁 ئەم بابەتە 15,216 جار بینراوە\n1-حکومەتی خۆجێیی سلێمانی، حکومەتێکی بنکە فراوانە ل [ زۆرتر... 👁] ✖ ✖ 0 0 ✔ 91% ✍ هـ.ب. 12/9/2014 2:44:50 PM\n📝 راگەیەندراوێک لە بنەماڵەی شەهیدی فەرماندە سەلاح دیلمانییەوە بەڵگەنامەکان\n📅 کاتی تۆمارکردن May 14 2015 11:20PM\n👁 ئەم بابەتە 10,131 جار بینراوە\nبە ناوی بنەماڵەی شەهیدی فەرماندەی لیوا سەڵاح دیلما [ زۆرتر... 👁] ✖ ✖ ✖ 0 0 ✔ 77% ✍ هـ.ب. 5/14/2015 11:20:15 PM\n📝 روونکردنەوەیەک لە بەڕێوەبەرایەتیی گشتیی تەندروستیی راپەڕین سەبارەت بە مردنی هاووڵاتییەک لە سنووری ئیدارەی راپەڕین بەڵگەنامەکان\n📅 کاتی تۆمارکردن Jun 9 2020 9:05PM\nئەمڕۆ سێشەممە بەرواری 962020 کاتژمێر 01:00ی دوای ن [ زۆرتر... 👁] ✖ ✖ 0 3 ✔ 99% ✍ ب.ج. 6/9/2020 9:05:25 PM


محەمەد حاجی مەحمود: ئامادەم خۆم كاندید بكەم بۆ پۆستی سەرۆكی هەرێم – تۆڕی میدیایی خەڵک\nسكرتێری حیزبی سۆسیالیست ڕایدەگەیەنێت، خەڵكی هەرێمی كوردستان خۆی دەبێت بڕیار بدات لەسەر دەستوور، هیچ كەسێك نایخاتەسەر سینیەكی زێڕین و بێت پێشكەشی خەڵكی هەرێمی كوردستانی بكات.\nمحەمەدی حاجی مەحمود سكرتێری حیزبی سۆسیالیست دیموكراتی كوردستان بە دەنگی ئەمریكای ڕاگەیاند، دەستوور دەبێت هەموو جوگرافیای كوردستانی باشوری تێدابێت، لەدەستووری هەرێمی كوردستاندا دەبێت مەسەلەی سەرۆكی هەرێم میللەت هەڵیبژێرێت، ئێمە ئەو دوو خاڵەمان لا گرنگە، بەڵام سیستەمەكە سیستەمێكی پەڕلەمانی بێت.\nوتیشی”سیستەمەكە دەتوانرێت پەڕلەمانی بێت، بەڵام ئەگەر سەرۆك لەناو خەڵكی هەرێمی كوردستاندا هەڵبژێردرێت یەكەم دیموكراتی زیاترە، دووەم مافی هەموو تاكێكی خەڵكێكی كوردستان پێشێل ناكرێت ڕێگەی لێبگیرێت دەنگ بدات واتە پەڕلەمان ڕەنگە نوێنەری هەموو خەڵكی هەرێمی كوردستان نەبێت بۆچی پەڕلەمان بە 111 كەسەوە سەرۆك هەڵبژێرێت، ئەی بۆ میللەتێكی سێ ملیۆنی دەنگ نەدات بۆ سەرۆكەكەی خۆی، دووەم ساڵانی پێشوو كە سەرۆك لەناو خەڵكدا هەڵبژێردرا زیاتر لە 20 كەس خۆی كاندیدكرد بۆ سەرۆكایەتی، بەڵام ئێستا ئەگەر لەناو پەڕلەمان بێت جگە لە یەكێتی و پارتی هیچ كەسێك ناتوانێت خۆی كاندید بكات واتە مافی هەموو ئەو خەڵكە پێشێل دەكرێت”.\nئاشكراشیكرد، ئەگەر سەرۆك لەناو خەڵكدا هەڵبژێردرێت، ئامادەم خۆم كاندید بكەم بۆ پۆستی سەرۆكی هەرێم، جاری پێشوو لەناو خەڵكدا هەڵبژێردرا و ژمارەیەكی زۆر خۆیان كاندید كرد، ئەوكاتە حەڤدە-هەژدە كەس دەنگیشیان هێنا بۆ نموونە كاك (كەمال میراودەلی) نزیكەی نیوملیۆن دەنگی هێنا.\nجەختی لەوەش كردەوە، كۆمەڵێك كێشەمان هەیە لە هەرێم، حزبەكان پێیانخۆشە دەستوور نەبێت و خۆیان بڕیار بدەن لەجیاتی دەستوور، ئەگەر دەستور هەبوو ئەوكاتە حزبەكان ناچارن ئیلتزامی پێوەبكەن واتە ئەوكاتە قەزا ودادگاكان دەتوانن ڕۆڵ ببینن، ئەو حیزبەی پابەند نەبێت بەبڕیارەكانی دەستوورەوە، دەتوانن چوارچێوەی سنورداربكەن.


ڤیدیۆ: یاریزانێکی بۆرنمۆس رکابەری لیۆ مێسی دەکات! – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/پرێمەرلیگ/ڤیدیۆ: یاریزانێکی بۆرنمۆس رکابەری لیۆ مێسی دەکات!\nڤیدیۆ: یاریزانێکی بۆرنمۆس رکابەری لیۆ مێسی دەکات!\nسەفین کوردۆ 3 هەفتە له‌مه‌وبه‌ر\nدوای نیوەرۆی ئەمڕۆ، بۆرنمۆس لە گەڕی ٣٧ی پرێمەرلیگی ئینگلیزی و لەبەردەم هاندەرانی، میوانداری تۆتێنهامی کرد و توانی دوو خولەک پێش تەواو بوونی یارییکە، لە رێگای ناسان ئاکی گۆڵی بردنەوە تۆمار بکات و سێ خاڵی گرینگی بەدەست هێنا، بەڵام ئەوەی گرینگ بوو لەم یارییە، رایان فرێزەر بوو کە توانی گۆڵەکە دروست بکات و ببێتە یەکەم یاریزان لەم وەرزە لەسەر ئاستی هەر پێنج خولە گەورەکەی ئەوروپا، زۆرترین گۆڵ درووست بکات و پێش لیۆ مێسی کەوتەوە.\nپێگەی (ئۆپتا)بۆ ئامارەکانی تۆپی پێ، دوای گۆڵەکەی بۆرنمۆس ئامارێکی بڵاوکردەوە، کە فرێزەر بە 14ئاسیست بووە یەکەم یاریزان لەسەر ئاستی هەر پێنج خولەکەی ئەوروپا، توانیویەتی زۆرترین گۆڵ بۆ هاورێکانی درووست بکات.\nجگەلەوە تۆری(سکواکا)بۆ ئامارەکان بڵاویکردەوە، کە فرێزەر توانی بە 14ئەسیست پێش لیۆ مێسی و ئیدین هازارد بکەوێت، کە ئێستا ئەو دوو ئەستێرەیە خاوەنی 13ئەسیستن.\nڤیدیۆی گۆڵەکەی بۆرنمۆس و دروستکردنی لەلایەن فرێزەر:\nوێنەری رایان فرێزەر:


پرسیارێك سەبارەت بە ڕاوتەری فایبەر ئۆپتیك (په‌ڕه 1) - کۆمپیوتەر و ئینتەرنێت (گشتیی) - مەکۆکانی وێبچن\nپرسیارێك سەبارەت بە ڕاوتەری فایبەر ئۆپتیك\nمەکۆکانی وێبچن » کۆمپیوتەر و ئینتەرنێت (گشتیی) » پرسیارێك سەبارەت بە ڕاوتەری فایبەر ئۆپتیك\n1 بابه‌ته‌كانی sherwan 2017-05-29 19:11:14\nبابه‌ت: پرسیارێك سەبارەت بە ڕاوتەری فایبەر ئۆپتیك\nبەڕێزان من چەند ڕۆژێكە هێلێ ئینتەرنێتی فایبەر ئۆپتیكم ڕاكێشاوە بەڵام ڕاوتەرەكەی زەعیفە و شەبەكەی ناگاتە هەموو ژوورێكی خانوەكەم، ئایا ڕێگایەك هەیە بتوانم ڕاوتەرێكی تر لەگەڵ ڕاوتەری فایبەر ئۆپتیكەكەم كۆنێكت بكەم بۆ ئەوەی ببێتە دوو ڕاوتەر و هەموو ژوورەكانم برێتەوە؟\n2 وه‌ڵامه‌كانی ئاسۆ نادری 2017-05-29 21:05:05\nوه‌ڵام: پرسیارێك سەبارەت بە ڕاوتەری فایبەر ئۆپتیك\nپیرۆزت بێت و بە هیوای خێرایی باشت دەستکەوێت لە ئەنجامدا. ئینتەرنێتی خێرا و بێسنوور نیعمەتە.\nبێگومان دەتوانیت و زۆریش ئاسانە.\nڕاوتەرێکی باش لە بازاڕ بکڕە، دیارە من نازانم چی لە بازاڕەکانی کوردستان هەیە، بەڵام ڕاتەورەکانی ئێستای کۆمپانیاکانی TP-Link، D-Link, ASUS و Netgear هەموویان باشن، ئەوانەیان لە پاڵپشتی لە Wireless AC دەکەن.\nبۆ خۆم لە ساڵی ڕابردوودا ئەو دووانەم بەکار هێناوە لەگەڵ فایبەر بە خێرایی ٢٥٠ مێگابیت و سەرەوە تا ٥٠٠ بێگابیت،\nئەوەی TP-Link ـیش زۆر باشە لەسەر ئەوەی هاوڕێم بەکاریان هێناوە و هەمان بۆچوونیان هەیە،\nhttp://www.tp-link.com/us/products/deta … er-C9.html\nهەر کام لەوانە بەکار ببەیت کێشەت نابێت.\nکاتێک ڕاوتەری نوێت کڕی، دەبێت لە هەنگاوی یەکەم دا DHCP لە ڕاوتەری یەکەم دا ناچالاک بکەیت، بۆ ئەوەش پێویست دەکات بچیتە نێو بەڕێوەبەرایەتی ڕاوتەری یەکەم، بەڵام چۆن و لە کوێ دەگەڕێتەوە سەر جۆری ڕاوتەرەکەت.\nدواتر وای لێدێت کە ڕاوتەری دووەم دەبێتە ڕاوتەری سەرەکی و جێبەجێ کردنی دابەشکردن و بەڕێوەبردنی DHCP. بە ئەو شێوەیە کارەکەت جێبەجێ دەبێت.\n3 وه‌ڵامه‌كانی sherwan 2017-05-29 22:20:47\nزۆر سوپاس برای هێژام كاك ئـــاسۆ نادری بەڕێز...\nبراگیان بە ئەرك نەبێت دەكرێ كەمێك رونكردنەوەی زیاترم دەیتی لەسەر چۆنیەتی كۆنێكت كردنیان ئایا بە وایر دەكرێت؟ ئایا لە بەڕێوەبەرایەتی هەردوو ڕاوتەرەكە دەستكاری چ بكەم؟\n1- ڕواتەری فایبەر ئۆپتیكەكەم جۆری هواوییە.\n2- ڕاوتەرێكی زیادەم هەیە هی adsl بوو لە جۆری TP -link.\nئایا ئەم دوو جۆرە لەگەڵ یەكتری دەگونجێن؟\n4 وه‌ڵامه‌كانی ئاسۆ نادری 2017-05-29 22:36:12\nپێم وایە باشترە ئەمەیان لە فایبەرەکەت دوورتر بگریت، تێکەڵاوی باسەکەی مەکە، تۆ نووسیووتە کە کێشەی Wifi ـت هەیە، کێشەی Wifi بە ڕاوتەری Wifi بەهێز چارەسەر دەبێت وەک ئەوانەی کە ئاماژەم پێداوە، جا هەر کاتێک لە ئەو ڕاوتەرانەت لە بەردەست بوو بۆ کارەکەت، بۆمان بنووسە، بە پێی کات و توانا هاوکاریت دەکەین، چوونکە چۆنیەتی جێبەجێکردن جیاوازە لە ڕاوتەرێکەوە بۆ یەکێکی دیکە، نووسین ئێستا تەنیا فیڕۆدانی کاتە.\n5 وه‌ڵامه‌كانی Dlovansoftware 2017-06-21 21:34:13\nدەست خۆش کاکە ئاسۆ ئەوانە هەمووی باشن بەڵام بۆ زانیاریت FTTH مەبەستی FIBER TO THE HOME من مەبەستەکەم لێرەیە ئەم راوتەرەی لەگەل ئەم هیڵە بەستراوە لە کوردستان بۆ زانیاریت بە پۆرتی LAN کارناکات تەنها بە پۆرتی GPON واتا ئەگەر ویستت باشتری بکەی یان بڕۆ راوتەری GPON بکڕە کە ئەوەش زۆر کەمە لە ئەنتەرنێت نیە ئەم جۆرە راوتەرە مەبەستم ئەم ڕاوتەرەیە http://uk.tp-link.com/products/details/ … G1530.html یانیش راوتەرێکی لەوانەی باستکردوە لەسەرەوە بکڕی ئەم ڕاوتەرەی کە لەکوردستان هەیە تەنها وەکو switch بەکاری بێنی و ڕاوتەرێکی تر لەسەر Wireless mode لەگەلی بەکاربینی زۆر سوپاس .........\n6 وه‌ڵامه‌كانی xalat 2017-07-19 05:23:54\nڕاوته‌ری فایبه‌ر ( ONT ) دوو جۆری هه‌یه،\n1. Active : ئه‌م جۆره‌یان دوو كردار ئه‌نجام ده‌دات وه‌رگرتنی داتا له‌ڕێگه‌ی فایبه‌ره‌وه و پاشان په‌خشكردنی له‌ڕێگه‌ی Wi-Fi زۆربه‌ی ئه‌م ONT ـانه گرنگی به‌لایه‌نی وایه‌رلێسه‌كه‌ی نادرێت واته focus خراوه‌ته سه‌ر لایه‌نی فایبه‌ره‌كه‌ی.\n2. Passive: ئه‌م جۆره‌یان ته‌نها داتای فایبه‌ر وه‌ر ئه‌گرێت به‌بێ ئه‌وه‌ی به وایه‌رلێس په‌خشی بكاته‌وه، له‌م كاته‌دا ئه‌بێت راوته‌رێكی ئاسایی بكریت و به Patch Cord ێك به‌یه‌كیان ببه‌ستیت له‌رێگه‌ی راوته‌ری دووه‌مه‌وه په‌خش بكه‌یت.\nتێبینی / راوته‌ری فایبه‌ر وه‌ك راوته‌ری ئاسایی نییه پێویسته پۆرتی SC له پشتییه‌وه هه‌بێت یاخود بڵێین پۆرتی فایبه‌ر، پاشان ئه‌گه‌ر راوته‌ری فایبه‌ره‌كه‌ت توانای وایه‌رلێسی لاوازه ئه‌توانیت وایه‌رلێسه‌كه‌ی ناچالاك بكه‌یت و راوته‌رێكی به‌هێز بكریت و كرداری په‌خشكردنه‌كه‌ی پێ ئه‌نجام بده‌یت وه‌ك له‌خاڵی دووه‌م ئاماژه‌م پێكرد، یان ئه‌توانیت هه‌ردووكیان پێكه‌وه كارپێبكه‌یت و Hand off له‌نێوان یه‌كتریدا ئه‌نجام بده‌ن.\n7 وه‌ڵامه‌كانی sherwan 2017-08-04 17:21:47\nبه‌ڕێز كاك خه‌ڵات\nببوره ده‌كرێ ئه‌م كرداره‌م زیاتر بۆ شیبكه‌یته‌وه؟ چۆن چۆنی ده‌كرێت؟


Jihad Muhamad – Dengekan\nHome / Articles Posted by Jihad Muhamad\nWritten on May 9, 2018, by Jihad Muhamad\nفیوداڵی کوردایەتی بە درێژایی خەبات و تێکۆشانی میللەتی کورد، لە هەر چوارپارچەی کوردستاندا، ـ جگە لە بیری عەبدوڵڵا ئۆجەلان و لەم چەند ساڵەی دوایەشدا بیری پەیەدە لە رۆژئاواداـ فیوداڵەکان سەرکردایەتی Continue Reading »\nWritten on January 27, 2018, by Jihad Muhamad\nکورد دژ بە چەوساندنەوی گەلەکەی خەبات و تێکۆشانێکی سەرسەختانەی ئەنجمداوە. نزیکەی سەد ساڵە حیزب و لاینی سیاسیی و سەرکردەی جیاوازی بە خۆیەوە بینیەوە لە خەبات و تێکۆشانیدا. هەموو ئەم هێزانە Continue Reading »\nWritten on June 17, 2017, by Jihad Muhamad\nجیهاد محمەد ……. ئەم قسە پڕوپووچانە چییە، ئەم هەڕەشەو گوڕەشانە چییە! لێمان دەکەن. خاوەنی ئەم قسە پروپوچ و هەڕەشانە، پێش هەموو شت لە مانای ئازادی ناگەن، دەیانەوێت خۆیان و ئاغاکانیان Continue Reading »\nWritten on June 15, 2017, by Jihad Muhamad\nهیچ بوونەوەرێک لەم سەر ڕووی زەمینە هێندەی مرۆڤ خۆپەرست نیە. وا پێدەچێت مەسەلەی خۆپەرستی تا ئاستێک سروشتی بێت لە مرۆڤدا و هێندە خەسڵەتێکی خراپ و ناشیرین نەبێت، ئەگەر وا لێکماندایەوە Continue Reading »\nWritten on April 10, 2017, by Jihad Muhamad\nزیا پەترۆس سەرۆکی دەستەی مافی مرۆڤ بە پلەی وەزیر و بە بڕیاری پەرلەمانی جاران خوا عەفویکات، دەڵێت: “پاشکەوتی موچە و بڕینی موچە پێشێلکردنی مافی مرۆڤە، لەبەر ئەوەی بە گرێبەست هەموو Continue Reading »\nWritten on April 2, 2017, by Jihad Muhamad\nڕەوایەتی هەڵکردنی ئاڵای کوردستان لە کەرکوک نابێت بکرێت بە دەستکەوتی حیزبەکان. بەڵکو دەبێت بکرێت بە دەستکەوتی پێکەوەژیانی پێکهاتەکانی شاری کەرکوک و دەوربەری. ئاڵای کوردستان دەبوو لە یەکەم ڕۆژی ڕاپەڕینەوە، یان Continue Reading »\nبەشی یەکەم هێزی مورتەزەقە و میلیشیایی بەو هێزانە دەوترێت کە نیشتیمانیی نین، ئەو هێزانەی بێ هیچ حسابکردنێک بۆ پرنسیپی ئەخلاقیاتی سوپایی و نیشتیمانپەروەریی و مرۆڤۆدۆستییەک دروستدەکرێن. لەگەڵ ئەوەشدا بە ناوی Continue Reading »


کوردیپێدیا - سەربازێکی تورک لە شێراوای عەفرین کوژرا و 3 سەربازی تریش بریندار بوون\n📝 سەربازێکی تورک لە شێراوای عەفرین کوژرا و 3 سەربازی تریش بریندار بوون | پۆل: بەڵگەنامەکان | زمانی بابەت: 🏳 کوردیی ناوەڕاست\nسەربازێکی تورک لە شێراوای عەفرین کوژرا و 3 سەربازی تریش بریندار بوون\nلە چالاکیی هێزەکانی رزگاریی عەفرینعەفرین دا، لە ناوچەی شێراوای عەفرین سەربازێکی تورکتورک کوژرا و 3 سەربازی تریش بریندار بوون.\nلە عەفرین و دەورووبەریدا چالاکیی هێزەکانی رزگاریی عەفرین لە دژی سوپای تورکی داگیرکەر و و گروپە چەتەکانی بە بێ راوەستان بەردەوامیی هەیە.\nلە راگەیاندراوی هێزەکانی رزگاریی عەفرین لەبارەی ئەو چالاکییەوە هاتووە هێزەکانمان رۆژی 25ی حوزەیرانی 2019 / 4ی پووشپەڕ لە گوندی جلبر لە ناوچەی شێراوای عەفرین لە دژی 2 بنکەی سەربازانی سوپای تورکی داگیرکەر چالاکییان ئەنجامدا.\nلە ئەنجامی ئەو چالاکییانەدا ئەو 2 بنکە سەربازییە وێرانکران و سەربازێکی تورکی داگیرکەر کوژرا و 3 سەربازی تری تورکی داگیرکەریش بە قورسی بریندار بوون\n#عەفرین | #تورک | #26-06-2019 |\n➕ ئەم بابەتە لەلایەن: (جوان عومەر ئەحمەد)ەوە لە: Jun 26 2019 2:27PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 26 2019 11:05PM باشترکراوە\n📷 فایلی وێنە 1.0.1 102 KB Jun 26 2019 2:33PM جوان عومەر ئەحمەد


فەیسەل میقداد جێگری وەزیری دەرەوەی سوریا لە پرۆگرامێکدا لە کەناڵی ئەلمەیادین وتی "سوریا مافی خۆیەتی بەرگری بکات لە دژی گروپە تیرۆریستیەکان و تورکیا و ئەمریکا کە سەروەری و ئازادی خاکی سوریایان پێشێل کردووە. بردنەوەکانی دوایی سوپاکەمان ئەوە دەردەخات کە سوپاکەمان چۆتە قۆناغێکی تازەوە".\nئاوێنە: لە درێژەی قسەکانیدا میقداد وتی "خەڵکی سوریا ئاهەنگ دەگێڕن بە بۆنەی کردنەوەی ڕێگەی سەرەکی نێوان عەفرین و دیمەشق کە بۆ ماوەی چەند ساڵ داخرابوو هەروەها وتی کە هاوکاریەکانی ڕوسیا و ئێران و حیزبوڵا لە بیر ناکەین کە یارمەتیمان دەدەن”+".\nلەبارەی هێرشەکانی ئیسرائیل بۆ سەر سوریا میقداد وتی "ئیسرائیل پلانی داناوە بۆ جەنگ هەر لە سەرەتاوە و پلانی داناوە بۆ هێرش کردن لە سەرتاسەری سوریا و هەروەها لە سەرەتای دروست بوونی گرژیەکانەوە پشترگیری لە گروپە تیرۆریستیەکان دەکات".\nهەروەها لە بارەی هەبوونی هێزەکانی ئەمریکا لە خاکی سوریا میقداد وتی "ئەمریکا تورکیا بەکار دەهێنیت بۆ پارێزگاری کردن لە بیرە نەوتیەکان و ئیسرائیل". هەروەها میقداد دەڵێت تورکیا لە ئێستادا دوژمنی ئێمەیە.\nمیقداد لەبارەی تورکیاوە جەختی لەوە کردەوە "خاکەکەمان داگیر دەکات و تیرۆریست دەهێنێتە ناو خاکەکەمانەوە". میقداد لەبارەی وتەکانی ئەردۆغانەوە کە وتبووی لە ماوەی چەند ڕۆژێکی کەمدا جەنگ کۆتایی دێت وتی “ئیدارەکەی ئەردۆغان لە جیاتی ئەوەی بیر لەوە بکاتەوە کە حکومەتی سوریا لە لاواز بووندایە دەبێت بیر لە شتێکی تر بکاتەوە”. فەیسەل میقداد وتی “لە جیهاندا هیچ سیستمێک و ڕژێمێکی گەمژەی وەک تورکیا نەبووە. ڕێککەوتنەکانی تورکیا لە سۆچی و مۆسکۆ هیچ ڕەزامەندیەک دروست ناکات بۆ مانەوە لە خاکی ئێمەدا و هەروەها هیچ پەیوەندیەک دروست ناکات لە نێوان سوریا تورکیا. ئەردۆغان هەر کاتێک هەناسە دەدات درۆیەک دەکات”.\nتره‌مپ‌و پوتن لەگەڵ کۆمپانیا نەوتییەکانی وڵاته‌كانیان كۆده‌بنه‌وه \nسەرۆك وەزیرانی بەریتانیا "تا"كەی بەرزە\nلە ئیسپانیا زیاتر لە 900 حاڵەتی نوێی گیانلەدەستدان بە كۆرۆنا تۆماركران


بابه‌ت فلته‌ر كراوه به‌پێی به‌روار: یەک شەممە, 31 تەمموز 2016 - ژووری بازرگانی و پیشه‌سازی هه‌ولێر\nتۆ لێرەیت: ErbilChamberبابه‌ت فلته‌ر كراوه به‌پێی به‌روار: یەک شەممە, 31 تەمموز 2016\nیەک شەممە, 31 تەمموز 2016 10:39\nكونسوڵی نوێ ی ئەمریكا لە هەولێر سەردانی ژوور دەكات\nرۆژی 26/7/2016 د. دارا جەلیل خەیات سەرۆكی ژوور بە ئامادەبوونی هەریەك لە سەرۆكی ژوورەكانی بازرگانی سلێمانی و دهۆك و بەشێك لە ئەندامانی ئەنجومەنی كارگێڕی ژوور پێشوازیان لە كونسوڵی نوێ ئەمریكا لە هەولێر كین گرۆس و شێرین فیتزگێڕاڵد بەرپرسی بەشی ئابووری لە كونسوڵخانەی ئەمریكا كرد.\nلە دیدارێكدا د. دارا ئاماژەی بە دوایین سەردانی شاندی بازرگانی هەرێمی كوردستانی كرد بۆ ویلایەتە یەكگرتووەكانی ئەمریكا، هەروەها گرنگی ئەم سەردانە و كۆڕ و كۆبوونەوەكانی لەگەڵ بەرپرسان و بازرگانانی ئەمریكا روون كردەوە.\nلە هەمان كاتیشدا جەختی لەسەر بەردەوام بوون و پەرەپێدانی پەیوەندییە بازرگانیەكانی لەگەڵ ویلایەتە یەكگرتووەكانی ئەمریكا كردەوە.\nسەرۆكی ژوور پیرۆزبایی لە كونسوڵی نوێ كرد و هیوای سەركەوتنی بۆ كارەكانی خواست.\nكونسوڵی نوێ ئەمریكا خۆشحاڵی خۆی بەم سەردانە دەربڕی جەختی لەسەر بەردەوامبوونی پەیوەندییە بازرگانیەكانی نێوان هەردوولا كردەوە، هەروەها ئامادەیی كونسوڵخانەی نیشاندا بۆ هەموو هاوكاری و پاڵپشتیەك بۆ بازرگانان.


گه‌رانه‌وه بۆ كه‌رتى گشتى\nله زانستى ئابورى به گشتى سێ بیرۆدز یاخود قوتابخانه زیاتر ئاراسته‌ى حكومه‌ته‌كانیان كردوه بۆ ئاراسته كردنى ئابورى و بازار:\n- قوتابخانه‌ى سۆشیالستى یاخود ده‌سه‌لاتى ده‌وڵه‌ت له هه‌موو كاروبارێكى بازار و ئاراسته كردنى كه زیاتر له وڵاتانى سۆشیالستى جاران په‌یره‌و ده‌كرا به تایبه‌تى له یه‌كیه‌تى سۆڤیه‌تى پێشوو، ئه‌م قوتابخانه‌یه بڕواى ته‌واوى به پلانى مه‌ركه‌زى و كۆنترۆڵ كردنى بازار و نرخ هه‌بووه له لایه‌ن ده‌وڵه‌ته‌وه.\n- قوتابخانه‌ى بازارى ئازاد ،كه حكومه‌ت ده‌ست نه‌خاته بازاره‌وه، بازار خۆى له‌سه‌ر بنچینه‌ى (خستنه روو ، خواست ) ( عرچ و گلب) ئه‌توانێت خۆى رێك بخات ، ئه‌م بیردۆزه له‌سه‌رده‌مى ئاده‌م سمپ ( سه‌ده‌ى هه‌ژده) په‌ره‌ى سه‌ند تاكو له سیه‌كانى سه‌ده‌ى بیست ،گه‌شه‌ى پێدرا و ڤێرژنێكى توندتر ده‌ركه‌وت له ژێر ناوى( تازه لیبرالیه‌كان)، په‌یره‌وانى ئه‌م تیوره تازه‌یه ئه‌وه‌نده توند ره‌و بوون به جۆرێك بانگه‌وازى ئه‌وه‌یان ده‌كرد ده‌وڵه‌ت هه‌ر پێویست ناكات هه‌بێت یاخود به‌هێز بێت، به‌ڵكو دروشمى ( لێگه‌رێ تپێپه‌رێ، لێگه‌رێ كار بكات ) فه‌له‌سه‌فه‌ى ئیش كردنیان بوو. سه‌رۆكى ئه‌مریكا ریغان و سه‌رۆكى وه‌زیرانى به‌رتانیا خانمه تاچه‌ر له په‌یروانى ئه‌م تازه لیبرالییانه بوون.\n- له دواى سالى 1979 و كرانه‌وه‌ى وڵاتى چین به رووى جیهان گه‌وره بوونى ئابوریه‌كه‌ى تاكو رۆژگارى ئه‌مرۆ، قوتابخانه‌یه‌كى كاریگه‌ر دروست بوو له ژێر ناوى (سه‌رمایه‌دارى ده‌وڵه‌ت)، هه‌رچه‌نده ئابورى ناسان ده‌ڵێن سه‌ره‌تاى ده‌ركه‌وتنى ئه‌م ره‌وته له سه‌ره‌تاى هه‌فتاكان (1973) سه‌رهه‌ڵدانى كێشه‌ى نه‌وت و به‌رزبوونه‌وه‌ى نرخ ده‌ركه‌وت ، به‌ڵام دواتر ئه‌م ئه‌زموونه له ولاتى چینه‌وه بوه جێگاى سه‌رنجى ئابورى ناسان كه ده‌كرێت بازار ده‌وڵه‌ت رۆلى گه‌وره‌ى هه‌بێت له بازار و ئابوریش زۆر پێشبكه‌وێت.له‌م قوتابخانه‌یه ده‌وڵه‌ت به‌رژه‌وه‌ندیه یاخود پێداویستیه گشتیه‌كانى كۆمه‌ڵگا خۆى به‌رێوه ده‌بات وه‌كو ( ته‌ندروستى ، خوێندن، نەوت ، كاره‌با،هۆكانى گواستنه‌وه له شه‌مه‌نده‌فه‌ر و فرۆكه، خانه نشینى ، پیشه‌سازى قورس وه‌كو چه‌ك و به‌نداوه‌كان ..هتد) ، به‌ڵام یارمه‌تى كه‌رتى تایبه‌تیش ئه‌دات بۆ كاركردن به‌مه‌رجێك قۆرغكارى نه‌بێت و نرخى كاڵا و شتومه‌ك شیاو بێت.\nسه‌ره‌تا ئه‌بێت ئه‌وه بزانین جوڵه‌ى ئابورى جوله‌یه‌كى پێچاو پێچه، واته ده‌كرێت ماوه‌یه‌ك ئابورى كز و لاواز بێت و كێشه‌كانى ده‌ركه‌وێت، ماوه‌یه‌ك به‌ره‌و پێش بچێت و ده‌سته‌كه‌وته‌كانى هه‌ستى پێ بكرێت . بۆچونى ئه‌م سێ قوتابخانه‌یه تاكو ئێستا له ژێر گفتگۆن له لایه‌ن ئابوریناسانه‌وه، به‌ڵام هه‌ر یه‌كه‌و نموونه‌یه‌كى هه‌ره‌س بوونى هه‌یه. له كاتى رمانى یه‌كیه‌تى سۆڤیتى جاران ،زۆربه‌ى ئابورى ناسانى وڵاتانى غه‌ربی و ئه‌مریكى بانگێشه‌ى ئه‌وه‌یان كرد كه بیردۆزى ئه‌وان بۆ رێكخستنى بازار سه‌ركه‌وت و ده‌وڵه‌ت پێویست ناكات خۆى له بازار هه‌ڵقورتێنێ . كێشه‌ى ئه‌م قوتابخانه‌یه ئه‌وه‌یه بێ ره‌حمانه له‌گه‌ڵ چینه لاوازه‌كانى كۆمه‌ڵگا مامه‌ڵه ده‌كه‌ن و پێیان ئاساییه بپلیشێنه‌وه، له‌ژێر زه‌برى بازارى ئازاد و چینى ده‌وڵه‌مه‌ند وه دروشمى سه‌ره‌كیان( بازار كه‌رسته بۆ ئه‌وانه دروست ده‌كات كه ده‌یكڕن نه‌ك ئه‌وانه‌ى پێویستیان پێیه‌تى) ، به‌ڵام ئه‌م بیردۆزه‌ى ئه‌مانیش تووشى هه‌ره‌سێكى گه‌وره بوو له ساڵى 2008 كاتێك قه‌یرانى ( خانوو به‌ره‌و نیشته‌جێ بوون )دارایی زۆربه‌ى بانكه گه‌وره‌كانى ئه‌مریكا و جیهانى ئیفلاس پێكرد، كه حكومه‌تى ئه‌مریكى ناچار بوو بۆ رزگار كردنى ئه‌و بانكانه نرخى سووى پێدانى پاره له بانكى فیدرالیه‌وه بۆ بانكه‌كان نزیك كرده‌وه له سفر، هه‌ندێك بانكیش خۆمالى بكات.بۆ ئه‌وه‌ى ئه‌و بانكانه‌ى كه‌رتى تایبه‌ت بتوانن خۆیان له‌سه‌ر پێبگرنه‌وه، كه زۆربه‌ى ئابورى ناسان ئه‌ڵێن كاریگه‌رى ئه‌و قه‌یرانه تاكو ئه‌مرۆ به‌رده‌وامه. هه‌رچى قوتابخانه‌ى سه‌رمایه داریی ده‌وڵه‌ته ئه‌زموونه‌كه تازه‌یه هه‌رچه‌ند كێشه‌ى زۆر له‌گه‌ڵ خۆى ده‌هێنێت له‌رووى ئابوریه‌وه نا، به‌ڵام له رووى مافه‌كانى مرۆڤ و رێز گرتنى ژینگه و مافى منداڵ..هتد.\nوه‌ك سه‌رنجێك له‌سه‌ر ئه‌مریكا كه بانگه‌شه‌ى ئابورى ئازاد ئه‌كات، به‌ڵام ته‌نها سه‌رنجى بوودجه‌ى ئه‌م ده‌وڵه‌ته بۆ ساڵى 2018 بدەین نزیك بوه‌وه له سێ تریلۆن دۆلار، باشه ده‌وڵه‌تێك ئه‌م پاره گه‌وره‌یه خه‌رج بكات ، بێگومان به راسته‌وخۆ ده‌ست وه‌رده‌داته ئابورى و بازار ،پالپشتێكى باشى كه‌رته‌كان ده‌كات، هه‌ر له‌و بودجه‌یه نزیكه‌ى یه‌ك ترلیۆن و سه‌دو بیست ملیۆن دۆلار بۆ وه‌زاره‌تى ته‌ندروستى و پێداویستیه كۆمه‌ڵایه‌تیه‌كان دابین كردوه‌و نزیكه‌ى 136 ملیار دۆلاریش بۆ وه‌زارتى كشتوكاڵ، 26 ملیار بۆ وه‌زاره‌تى وزه .


https://1baiser.com ئه‌ندامێکی جڤاتی گشتیی گۆڕان: له باش و خراپی کابینه‌ی داهاتوو به‌رپرسیارین |\nHome چاوپێکەوتن ئه‌ندامێکی جڤاتی گشتیی گۆڕان: له باش و خراپی کابینه‌ی داهاتوو به‌رپرسیارین\non: حوزه‌یران 26, 2019 In: چاوپێکەوتن, سەرەکیNo Comments\nپێویسته په‌رله‌مانتاره‌کانی گۆڕان له به‌غدا ئیلتیزامیان بۆ گۆڕان هه‌بێت\nخه‌لیل سه‌رکانی، ئه‌ندامی جڤاتی گشتیی بزووتنه‌وه‌ی گۆڕان ڕایده‌گه‌یه‌نێت قۆناغی ئێستایان ئۆپۆزسیۆنبوون نییه و که‌وتوونه‌ته قۆناغێکی تره‌وه، ده‌شڵێت: ״وه‌ک گۆڕان له باش و خراپی کابینه‌ی داهاتوو به‌رپرسیارین.״\nخه‌لیل سه‌رکانی له چاوپێکه‌وتنێکی ״ئاژانس״دا ئاماژه به‌وه ده‌دات، هه‌ر لادانێک له پرنسیپه‌کانی گۆڕان لێپێچینه‌وه‌ی به دوادا دێت، ده‌شڵێت: ״پێویسته په‌رله‌مانتاره‌کانی گۆڕان له به‌غدا ئیلتیزامیان بۆ گۆڕان هه‌بێت.״\nئاژانس: با له پرسی کاندیده‌کانتانه‌وه ده‌ست پێ بکه‌ین، هه‌ندێ کێشه‌تان هه‌بوو له‌و باره‌یه‌وه، به چی گه‌یشتوون؟\nخەلیل سەركانی: كاندیدەكانمان یەكلایی بوونەتەوە، بەڵام لە لای لیژنەكەیە و تا ئێستا ڕانه‌گه‌یه‌ندراون، لە كۆبوونەوەی جڤاتی نیشتیمانی بڕیاری لەسەر دەدرێت، هیچ كێشەیەكی ناوخۆییمان نییە، له‌و سیڤییانه‌ی هاتوون ناتوانین دڵی هەمووی ڕابگرین.\nئاژانس: پێتان وایە ئەو ڕێككەوتنەی كردووتانە بۆ چوار ساڵی داهاتوو كێشەی بۆ درووست نەبێت؟\nخەلیل سەركانی: لە لای ئێمەوە كێشە درووست نابێت، پارتیش پابەندە بەو ئیسڵاح و چاكسازییەی كە بڕیارە لە كابینەی نۆ بكرێت.\nئاژانس: بابەتێك كە جێگای تێڕامان بوو ئەم ماوەی پێشوو لەگەڵ پەرلەمانتارەكانی بەغداتان هەندێ وەڵامدانەوە درووست بوو، بۆچی ئه‌وه ڕووی دا؟\nخەلیل سەركانی: ڕاستە پەرلەمانتار لە لایەك دەبێت پابەند بێت بەو حزب و قەوارە سیاسییەی كاندیدی كردووە، لە لایەكی تریشەوە ئەمانە نوێنەری خەڵكن، نوێنەری خەڵكیش جاری وایە وەكو ویژدان دەبێت نوێنەرایەتیی خەڵك و دەنگدەرانیان بكەن، ڕاستە ئیشكالێك لە بەینی ئەوە و ئیلتیزام بە بزووتنەوەكە هەیە، لە هەر حاڵەتێكدا ئەوان پێویسته هەندێ ئیلتیزامیان لە بەینی بزووتنەوەكە و ئەو ئۆرگانانەی دەرەوەی بزووتنەوەكە لەناو حكومەت و پەرلەمان هەبێ و هیچ كەس لەخۆوە تەسریح و لێدوان نەدات.\nئاژانس: بۆچی ئەو بەیاننامەتان دەركرد لە كاتێكدا ئەوان دەڵێن بەرگری لە سیاسەتی گۆڕان دەكەن كە لەسەری درووست بووە؟\nخەلیل سەركانی: سیاسەتی گۆڕان سیاسەتی ئیسڵاحاتە، بەڵام گۆڕان لە بەردەمی تەجروبەیەكی سەختدایە، لە هەشت-نۆ ساڵی ڕابردوودا بە هەموو قوەتی ئەو حزبە دەسەڵاتدارانە محاوەلەیان كردووە ئەو بزووتنەوەی ئێمە لەناو بەرن و وردوخاشی بكەن، مقاوەمەیەكی زۆرمان كردووە بۆ مانەوەی خۆمان، لەبەر ئەوە حەقە برادەرەكانمان ڕیعایەتی ئەمەش بكەن كە ئیتر بزووتنەوەی گۆڕان حەقی خۆیەتی دیفاع لە وجود و مانەوە و گەشەكردنی خۆمان بكەین.\nئاژانس: خەڵكێك هەیە لەسەر ئەو بەیاننامە ڕەخنەتان لێ ده‌گرێت، پێتان وا نییە پێچەوانەی درووشم و لێدوانەكانی پێشووی گۆڕانە سەبارەت بە سەروەت و سامان و داهاتی ئەم وڵاتە؟\nخەلیل سەركانی: ئەو ماوەیەی كە ئۆپۆزسیۆن بووین هیچ كەموكوڕییەك لەم وڵاتە نەبووە لە ڕاگەیاندنی خۆمانەوە بە تاك بە تاكی ئەم كۆمەڵگه‌یەی نەگەیەنین، قۆناغی ئۆپۆزسیۆنبوون و بەشداری لە حكومەت دوو قۆناغی جیاوازن، ڕاستە ئێمە بە هەمان نەفەس ئیش دەكەین، بەڵام دەمانەوێ بەرنامەی سیاسیی خۆمان لە ڕێگەی چوونە ناو حكومەت بخەینە بواری جێبەجێكردنەوە.\nئاژانس: ئەگەر ئەو پەرلەمانتارانە بەردەوامبوون لەسەر ئەو شێوازە مامەڵەیە ئەو بڕیارە بەسەریاندا جێبەجێ دەكەن كە هه‌رکه‌س له پرنسیپه‌کان لا بدات لێپێچینه‌وه‌ی له‌گه‌ڵ ده‌که‌ن؟\nخەلیل سەركانی: بە تەئكید ئێمە ڕێكاری خۆمان هەیە و كۆبوونەوەكانی جڤات بڕیار لەسەر چۆنێتیی لێپێچینەوەکان دەدات، گرنگ ئەوەیە ئێمە ئەو سەوابت و پرەنسیپانەی بزوتنەوەكەی لەسەر دامەزراوە لێی لا نەدەین.\nئاژانس: خەڵك وا لێكدانەوەی بۆ دەكات كە ئەو بڕیار و بەیاننامە هی ئەوەیە كە ئێستا لە پارتییەوە نزیكن و ڕێككەوتنتان لەگەڵی هەیە؟\nخەلیل سەركانی: ڕاستە ئێمە لەگەڵ پارتی لەسەر كارنامەیەك بۆ كابینەی نۆ ڕێككەوتووین، بەڵام ئیستا قۆناغێكە بە گوێرەی حەجمی سیاسیی خۆمان لە باش و خراپ لەو كابینەی درووست دەبێت بەرپرسیارین، لەبەر ئەوە نابێت بە نەفەسی ئۆپۆزسیۆنبوون وەك ئەوەی لە 25/7 درووست بووین ئیش بكەین، چونكە ئێمە ئێستا دەبێت بە نەفەسێكی تر ئیسڵاحات بكەین لە ڕێگەی ئەو دەسەڵاتەی كە هەمانە.\nئاژانس: بۆچی كۆنگرەتان ئەوەندە دوا كەوت؟\nخەلیل سەركانی: كۆنگرە بڕیار بوو زوو بگیرێت، بەڵام كۆمەڵێ وەزعی سیاسی هاتە پێش لەوانە مەسەلەی هەڵبژاردن و دەرئەنجامەكەی كە لە ڕاستیدا ئێمە ئەو ئەنجامانەمان قبووڵ نەبوو و تەعنمان لێ دا، بەڵام ئەو قۆناغە تێپەڕی، بڕیامان دا بەشداریی كابینەكە بكەین، دوای ئەوە مەسەلەی پێكهێنانی كابینەكە فەترەیەكی زەمەنیی درێژی خایاندوووە پێك نەهاتووە، ئەمانە هۆكار بوون بۆ دواكەوتنی هەڵبژاردنە ناوخۆییەكانی گۆڕان.\nئاژانس: لە هیچ حزب و لایەنێكەوە پارە وەرناگرن؟\nخەلیل سەركانی: تا ئەو كاتەی ڕێككەوتنمان لەگەڵ یەكێتیی هەبوو و تا ئاستەنگەكان درووست بوون ڕەنگە هاوكارییەكی كەمی ئێمە كرابێ، بەڵام لەو مێژووه بەولاوە یەك لایەنی سیاسی یەك فلس یەك دینار بە ئێمە نادات، حەقی بێ ئەملاولای خۆمانە كە بە گوێرەی قانوونی ئەحزاب و کورسیی پەرلەمانی لە بودجە پشكمان هەبوایە، بەڵام نامان دەنێ، ئەو حزبانەی تر سەد دەزگای ڕاگەیاندنیان هەیە، كۆمپانیا و دزیی نەوتیان لەبەر دەستە كەچی هەر قسە لەسەر بزووتنەوەكەی ئێمە دەكرێت.\nئاژانس: لەگەڵ یەكێتیی سەبارەت بە زیندووكردنەوەی ڕێككەوتنەكەتان، زانیاری هەیە كە هەوڵی ڕەسمی و ناڕەسمی بۆ زیندووكردنەوەی ڕێككەوتنەكە دەدرێت، ئێوە زیندووكردنەوەی ئەو ڕێككەوتنە بە گرنگ دەزانن؟\nخەلیل سەركانی: نەمبیستووە، ڕێككەوتنەكە بە نیەتی ئارامیی وەزعی سیاسیی ئەم مەنتیقەیە كرا تا ئاڵۆزی لە بەینمان نەمێنێ، بەڵام بە داخەوە هیچی لێ سەوز نەبوو، لەناو یەكێتیی خەڵكانێك هەن نزیكبوونەوە و ڕێككەوتنیان لەگەل ئێمە پێ خۆشە، بەڵام كەسانێكیش پێیان وایە لە مەسڵەحەتیان دەدرێ و پێیان خۆش نییە، لەبەر ئەوە ڕەشبینییەك لای ئێمە درووست بووە.\nئاژانس: دەنگۆی درووستكردنی حزبی نوێ هەیە لە لایەن قادری حاجی عەلی و عوسمانی حاجی مەحمود، ئاگاتان لەوە هەیە، چۆن ئە م هەوڵە لێك دەدەنەوە؟\nخەلیل سەركانی: شتی وام نەبیستووە، ڕاستە ئەو برادەرانە نیگەرانییەكیان هەیە و دوورن لە ئێمە، ئەگەر باس لە دیموكراسییەت و سەرەتاكانی چەمكی دیموكراسی دەكەی خەڵك ئازادە لە بیروبۆچوونی خۆی حزبی سیاسی، سەندیكا، ڕێكخراو درووست دەكات ئەو برادەرانە بۆخۆیان ئازادن، بەڵام گرنگ ئەوەیە ئیشكردن لەسەر بزووتنەوەكەی ئێمە نەبێت، ئێمە پێشوازی و دەستخۆشییان لێ دەكەین، بەڵام لەسەر حسابی بزووتنەوەكەی ئێمە نەبێت.\nهونەر و کۆڵۆنیالیزم .. ئایشەشان وەک نموونە


ڕۆژنامە دکتۆرە نەک گەمە!!\nیەکێک لەو لاپەڕانەی لەڕۆژنامەدا خوێنەر دەیخوێنێتەوە لاپەڕەی تەندروستییە، دیارە ئەمەش بۆ ئەوە دەگەڕێتەوە خەڵک بەگشتی نەخۆشە، یان باری تەندروستی باش نییە، یان بەدوای ڕۆشنبیری تەندروستیدا دەگەڕێت. ئەمەش هاندەرێکی باشە بۆ ئەوەی ڕۆژنامە و گۆڤار و چاپکراوەکان بایەخ بەم بوارە بدەن و رێژەی خوێنەرەکانیان بەرەو سەروو ببەن.\nلەڕاگەیاندنی وڵاتە پێشکەوتووەکاندا باشترین دکتۆری پسپۆر قسە لەسەر نەخۆشییەکان و ڕێنوێنی خەڵک دەکات، بەڵام لای ئێمە ئەوانەی دەیانەوێت فێری نووسین و کاری ڕۆژنامەوانی بن، یەکسەر چەند کورتە بابەت و هەواڵ و زانیارییەکی تەندروستی لێرەو لەوێ وەردەگرن و بەوەرگێڕانێکی شەق و پەق بڵاوی دەکەنەوە. بۆ؟ منیش تاکو ئێستا گیرۆدەی ئەوە بووم، ئایا خودی ڕۆژنامەکان ئەم دۆخەیان دروست کردووە و هەر کەسێک بیەوێت پرۆڤەی نووسین بکات، وەکو نامەی خوینەران بابەتە شڕ و لەڕ و هەناو داهێزراوە تەندروستییەکان بڵاودەکەنەوە، یان نووسەری بابەتێکە ئەم بوارە بەئاسان و سووک و سەرپێی دەبینین، دەتوانن ئەسپی خۆیانی تێدا تاو بدەن.\nئێمە گلەیی ئەوە دەکەین دەرمان لەبازارەکاندا قاچاخی پێوەدەکرێت و کوالێتی نزمە، یان بەشێوەیەک دروستکراوە کە دەردەی دەرداری پێ دەرمان ناکرێت، دەرمان خەڵکێکی زۆری تووشی نەخۆشی زۆرتر کردووە، سەرباری نرخ و دەستکاری و رێککەوتنی دکتۆر و دەرمانخانەکان بۆ ئەوەی هاووڵاتی ئیستغلال بکەن، هەروەها بەکارهێنانی دەرمانی خراپ، دەردەکانی خراپتر کردووە. بەهەمان شێوە، کە دیقەت لەم وێنە خراپانەی بابەتە تەندروستییەکان دەکەین، تەنگە نەفەسی دەبین. هەندێک کەس بەجدی گرنگی بەم بابەتانە دەدەن، دوور نییە بەهۆی بەکارهێنانی نێوەڕۆکی بابەتەکان کەسەکە دووچاری نەخۆشی و ئارێشەی زۆرتر بێت، چونکە بابەتەکان جێی گومانن، یان ڕێنوێنییەکان زانستی نین، یان وەکو دەرمانی ئێکسپایەر، زانیاری ئێکسپایەر بەخوێنەر دەدەن.\nکارێکی ترسناک و نەشیاوە ئەم جۆرە بابەتانە بێ کۆنترۆل و پێداچوونەوەی لەلایەن کەسانی پسپۆرەوە بڵاوبکرێتەوە، چونکە ئەمە وەکو ئەوەیە دکتۆرێک لەجیاتی دەرهێنانی بەردی گورچیلە، گەدە نەخۆش چیمەنتۆ رێژ بکات، یان وەکو ئەوەیە دکتۆر لەجیاتی دەرمان راتێچەی کڕینی شیش و چیمەنتۆ و بلۆک، یان دەرمانی کوشتنی مێش و مێروولە بۆ نەخۆش بنووسێت.\nڕۆژنامە و کاری ڕۆژنامەوانی کارێکی زۆر جدی و وردە، هەر وشەیەک، تەنیا بەکارهێنانی فاریزە و خاڵیکیش، بەرپرسیاریەتی لەتێگەیشتن و لێکدانەوە و بەکارهێنانی زانیارییەکان دروست دەکات، ئەگەر مەسەلەکە پەیوەندی بەتەندروستی مرۆڤەوە هەبێت، دەبێتە کارەساتێکی ترسناک.\nمن وەکو دیاردەیەکی خراپی ناتەندروست و نەشیاو سەیری ئەو بابەتە پزیشکی و تەندروستیانە دەکەم، کە کەسانی ناپسپۆر، بێ سەرچاوە و ئاماژەکردن بەخاوەنەکانیان بڵاوی دەکرێتەوە، سەرباری زمانی تێکشکێنراوی بەستەزمانی کوردی.\nڕۆژنامە بەرپرسە لەگوتار و بەکار‌هێنانی زانیاری و هەواڵ و بابەتەکان، بابەتە تەندروستییەکانیش لەژێر بەرپرسیاریەتی خودی ڕۆژنامەکان دایە. ڕۆژنامەکان و چاپکراوەکان وەکو ئەوەیە نۆرینگە و شوێنی پشکنینی دکتۆری پسپۆر بن، نەخۆشی و هۆکاری نەخۆشییەکان و تەنیا چارەسەریش بڵاودەکەنەوە، لەکاتێکدا زانیاری و بابەتەکان پەیوەندییان بەژیانی کەسەکان و نەخۆشەکانەوە هەیە. نابێت هەر کەسە و بەپێی مەزاج و توانای خۆی دەست بۆ ئەم بابەتانە ببات، بەشی زۆری بابەتەکان سەرچاوەی قسەکانیان دیار نییە و جێگەی گومانن، بابەتی تەندروستی وەکو مەسەلەی بورج نووسینەکانی ڕۆژنامەوانی کوردی لێهاتووە، هەر بۆخۆشی و پێڕابواردن بەخوێنەر کەسانی نەشارەزا ئامادەی دەکەن و دوو ڕستە بەیەکەوە گرێ دەدەن، و بورجەکان دووبارەو دەبارە دەکەنەوە.\nڕۆژنامە دکتۆر نییە، بەڵام دەکرێت دکتۆری پسپۆر و شارەزا لەبارەی بابەتە تەندروستییەکان هەواڵ و زانیاری و بابەت بنووسن و بڵاوبکەنەوە، بەڵام هەر کەسە لەخۆڕاو بێ ئەوەی شارەزایی هەبێت، شت بنووسێت و بڵاوبکاتەوە، کارێکی نەگونجاوی نەشیاوی مەترسیداری دوور لەبنەمای ڕۆژنامەوانی پیشەیی ئەنجام دەدات و بەمەش خوێنەر تووشی نیگەرانی و دۆخێکی ناتەندروست دەکات.


چالاکانی ژینگەپارێزی دەسبەسەر کراو بە "تێرۆر" تۆمەتبار کران\nئاژانسی کوردپا: جێگری سیاسی، ئەمنییەتی و ئینتزامیی پارێزگای سنە، چالاکانی ژینگەپارێزی کوردی بە "تێرۆر" تۆمەتبار کرد.\nڕۆژی دووشەممە ١٧ی بەفرانبار،حوسێن خۆش‌ئیقباڵ، جێگری سیاسی، ئەمنیەتی و ئینتزامیی پارێزگای سنە لە وتووێژێکدا لەگەڵ هەواڵدەریی حکوومەتی "ئیرنا" سەبارەت بە دەسبەسەر کردنی چالاکانی ژینگەپارێزی ڕایگەیاند: "لە ڕۆژانی ڕابردوودا، چەند کەس لە ئەندامانی گرووپە دژبەرەکانی نیزام، کە لە ژێر ناوی ڕێکخراوە ژینگەپارێزییەکان، کاری تاوانکارنەیان ئەنجام دەدا، دەسبەسەر کراون".\nناوبراو ئیدعای ئەوەی کردووە کوژرانی "کۆسار فاتحی" شۆفیری ئامبۆڵانسی هیلال ئەحمەری شاری کامیاران لە مانگی پووشپەڕی ئەمساڵ بە پشتیوانی چالاکانی ژینگەپارێزی دەسبەسەرکراو، ڕوویداوە.\nجیگری سیاسی، ئەمنییەتی و ئینتزامیی پارێزگای سنە لەو پەیوەندییەدا، ڕایگەیاندووە: "بە پشتبەستن بە لێکۆڵینەوەکان و زانیارییە بە دەست‌هاتووەکان لە لایەن ناوەندە ئیتلاعاتییەکانەوە، ژمارەیەک لە بکەران و دەستوپەیوەندییەکانی سەر بەگرووپەکانی دژە شۆڕش، لە کوژرانی شوفیری ئامبۆڵانسی هیلال ئەحمەر کە لە چوارچێوەی چالاکانی ژینگەپارێزی ئەرکی پشتیوانی لە ئەستۆ بووە و ناسێندرا و دەسبەسەر کراون.\nشەوی هەینی ٢٩ی پووشپەڕی ئەمساڵ، "کۆسار فاتحی"، شوفیری ئامبۆڵانس لە سێڕیانی بیارە، لە شاری کامیاران لە لایەن کەسانێکی نەناسراوەوە کوژرا.\nلە ڕۆژی دووشەممە ١٠ی بەفرانبارەوە هەتا ئێستا، ١٠ کەس لە چالاکانی ژینگەپارێزی و مەدەنیی لە شارەکانی کامیاران و سنە لە لایەن هێزە ئیتلاعاتییەکانەوە دەسبەسەر کراون و هێزە ئیتلاعاتییەکان لە کاتی دەسبەسەر کردنی ئەم چالاکانەدا، ئازار و ئەشکەنجەی ئەو چالاکانەیان داوە.\nئەم ١٠ چالاکە کوردە، بۆ لێپرسینەوە لە گرتنگەی ئیتلاعاتی سنەدان و لە چارەنووسیان هیچ زانیارییەک لە بەردەستدا نییە.\nسه‌رچاوه http://www.kurdpa.net/sorani به‌سته‌ری بابه‌ت http://www.kurdpa.net/sorani/dreje/75754


کاربەدەستانی باڵای عێراق و هەرێمی کوردسان بەشداری لە مەڕاسیمی دەستبەکاربوونی سەرۆکی نوێی ئێران دەکەن\nی مانگی هه‌شـت ٠٥, ٢٠٢١\nسەرۆکی عێراق بەرهەم ساڵح ڕۆژی پێنجشەممە لە تاران لەگەڵ سەرۆکی نوێی ئێران ئیبراهیمی ڕەئیسی کۆبووەوە.\nئۆفیسی سەرۆکایەتی عێراق لە تویتێکدا سەردانەکەی ڕاگەیاندووە و دەڵێت " سەرۆک کۆمار بەرهەم ساڵح لەگەڵ ئیبراهیم ڕەئیسی، سەرۆک کۆماری نوێی ئێران کۆبووەوە لە تاران، بە ئامادەبوونی هەردوو وەزیری دەرەوەی عێراق و ئێران و ژمارەیەک لە گەورە بەرپرسانی هەردوو وڵات و سەبارەت بە دۆسێ هاوبەشەکانی نێوان هەردوو وڵاتی دراوسێ و پتەوکردنی پەیوەندەییکان و گۆڕانکارییەکانی ناوچەکە گفتوگۆکرا."\nپاشان لە تویتێکی تردا ڕاگەیەندراوە بەرهەم ساڵح " لە شوێنی حەوانەوەی خۆی لە تاران، پێشوازیکرد لە موحسین ڕەزایی، سکرتێری گشتی ئەنجومەنی دیاریکردنی بەرژەوەندییەکانی ئێران"\nهەروەها سەرۆکی هەرێمی کوردستان نێچیرڤان بارزانیش ڕۆژی پێنجشەممە گەیشتە تاران بۆ بەشداریکردن لە مەڕاسیمی دەستبەکاربوونی سەرۆکی نوێی ئێران. سەرۆکایەتی هەرێم لە تویتێکدا سەردانەکەی سەرۆکی هەرێمی ڕاگەیاندووە.\nسەبارەت بە بەشداری کردنی بەرپرسانی عێراق و هەرێمی کوردستان لە مەڕاسیمی دەستبەکاربوونی سەرۆکی نوێی ئێران سەفین دزەیی بەرپرسی فەرمانگەی پەیوەندییەکانی دەرەوەی حکومەتی هەرێمی کوردستان لە وتووێژێکدا لەگەڵ بەشی کوردی دەنگی ئەمەریکا ڕایگەیاند " به‌شداریکردنی عێراق یاخود به‌رپرسانی عێراق وه‌کو سه‌رۆک کۆمار و به‌رپرسانی تری عێراقی له نێوان ئه‌وانه‌شدا هه‌رێمی کوردستانیش به پێگه‌ی به‌شتێکی ئاسایی ده‌بینرێت، وه به‌شداریکردنیشیان له‌و ڕێوڕه‌سمه له‌ئاستێکی به‌رزی هه‌رێم ده‌لاله‌ته له‌و بایه‌خدانەی ئێران هه‌رێمی کوردستان و ئه‌و دۆستایه‌تیه دێرینه‌ی که له‌گه‌ڵ ئێراندا هه‌بووه ئه‌وه‌ش ده‌سه‌لمێنێت که هه‌رێمی کوردستان له هاوکێشه سیاسیه‌که‌ی ناوچه‌که‌دا جێگه‌یه‌کی خۆی هه‌یه."\nدزەیی:ڕێكخه‌ری ئاهەنگی مەراسیمی سوێندخواردنی سەرۆک کۆماری ئێران بانگهێشتنامەی فەرمی پێشكه‌ش به‌کاربەدەستانی باڵای هەرێمی کوردستان کردووە\nلە هەڵبژاردنەکانی مانگی شەشدا ئیبراهیم ڕەئیسی سەرکەوتنی بەدەستهێنا، لەکاتێکدا ڕێگە نەدرا بە کۆمەڵێک کاندیدی دیار بەشداری هەڵبژاردنەکان بکەن.\nڕەئیسی لەکاتێکدا دەسەڵاتی سەرۆکایەتی ئێران دەگرێتە دەست کە وڵاتەکە ڕووبەڕووی قەیرانی ئابووری گەورە بۆتەوە، بە کاریگەریی سزاکانی ئەمەریکاشەوە.\nلە ساڵی 2019 دا ڕەئیسی وەکو سەرۆکی دەسەڵاتی دادوەری ئێران دەستنیشانکرا، لە مانگی یانزەی هەمان ساڵدا ئەمەریکا سزای سەپاند بەسەریدا، ئەوەش بەهۆی تێوەگلانی ڕەئیسییەوە لە کوشتنی هەزاران زیندانی سیاسی لە ساڵی 1988 دا.


به‌ریتانیا؛ لێكۆڵینه‌وه ده‌كرێت له رووداوی " تفكردن" له‌خانمێك و هه‌وڵی راكێشانی حیجایی هاوڕێ كچه‌كه‌ی\n- 7/17/2017 10:29:00 PM 13603 جار خوێندراوەتەوە\nپۆلیسی به‌ریتانیا لێكۆڵینه‌وه له "تاوانێك" ده‌كات كه گومانی ئه‌وه‌ی لێده‌كه‌ن هۆكاره‌كه‌ی "رقلێبوونه‌وه"بێت، دوای ئه‌وه‌ی كه‌سێك له یه‌كێك له وێستگه‌كانی میترۆی ئه‌و وڵاته هه‌وڵی راكێشانی حیجابی خانمێكی مسوڵمانی داوه‌و "تفی" له‌هاورێ كچه‌كه‌شی كردووه.\nئه‌نیسه عه‌بدولقادر ده‌ڵێت، شه‌وی هه‌ینی رابردوو كاتێك له‌وێستگه‌ی "بیكه‌ر ستریت" بووه له‌گه‌ڵ ژماره‌یه‌ك هاوڕێیدان هێرشی كراوه‌ته سه‌ر.\nئە‌نیسه دواتر وێنه‌ی كه‌سێكی له‌لاپه‌ڕه‌ی خۆی له‌تۆڕی كۆمه‌ڵایه‌تی تویته‌ر بڵاوكردووه‌ته‌وه‌و ئاماژه به‌وه‌كردووه كه ئه‌و كه‌سه هێرشی كردووه‌ته سه‌ر، هه‌روه‌ك داواشی كردووه كه‌سانی تر ئه‌و وێنه‌یه بڵاوبكه‌نه‌وه.\nئه‌نیسه نووسیوویه‌تی "ئه‌م پیاوه ویستی له وێستگه‌ی "بیكه‌ر ستریت" به‌زه‌بری هێز حیجابه‌كه‌م لێبكاته‌وه، كاتێك به‌رگریم كردو نه‌مهێشت ئه‌وكاره بكات لێی دام. دواتر كه‌وته جنێو دان به‌من و هاوڕێكانم و پاڵی به‌یه‌كێكیانه‌وه ناو تفی لێكرد".\nله‌لایه‌ن خۆشییه‌وه وته‌بێژی پۆلیسی گواستنه‌وه‌ی به‌ریتانیا لەو بارەیەوە دەڵێت "وه‌ك رقلێبوونه‌وه مامه‌ڵه له‌گه‌ڵ ئه‌و تاوانه‌دا ده‌كرێت، به‌هیچ شێوه‌یه‌ك ئه‌و جۆره ره‌فتارانه قبوڵكراو نین و لێی نابوورین".\nعه‌بادی داوایه‌ك ئاڕاسته‌ی پێشمه‌رگه ده‌كات\nژنێکی ئەڵمانی رەوانەی زیندان دەکرێت بەھۆی"گەورەترین درۆ لەجیھاندا"\nراوێژکارێکی خامنەیی: سوپای پاسداران لەئۆپەراسیۆنی کەرکوک رۆڵی نەبووە\nوتەبێژی حکومەتی عێراق: دەمانەوێت بگەڕێینەوە بۆ سنوورەکانی ٢٠٠٣\nبۆچی هەڵوێستی ئەردۆغان بەرانبەر كوردانی باشور گۆڕاوە؟\nروسیا تاوتوێی گواستنه‌وه‌ی كونسوڵخانه‌ی گشتی وڵاته‌كه‌ی له‌هه‌ولێر ده‌كات\nحه‌شدی شه‌عبی به‌ره‌و مه‌رزی په‌روێزخان جوڵه ده‌كات\nتوركیا مەرجی خۆی بۆ ئەنجامدانی گفتوگۆ لەگەڵ هەرێم راگەیاند\nوه‌فدێكی باڵای یه‌كێتی و هادی عامری له‌كه‌ركوك كۆده‌بنه‌وه\nتوركیا: هێشتا کار لەکار نەترازاوە، بارزانی دەتوانێت هەنگاو بهاوێژێت


07 August 2020 16:33\nپەیامی کورد ... بڵاوبوونەوەی ووردەکاری دیدار و چاوپێکەوتنی ماکرۆن و سەرۆکی فڕاکسیۆنی حێزبۆڵلای لۆبنان .\nڕۆژنامەکانی لۆبنان ڕایانگەیاند : ئێمانۆئێل ماکرۆن سەرۆککۆماری فەڕەنسا ، لە جەرەیانی دیدارەکەیدا لەگەڵ نوینەرانی حیزبە جیاوازەکانی لۆبنان کە لە مەقەڕری باڵیۆزخانەی فەرەنسا وبڕیوە چوو بە شیوەی جیاواز چەند خوولەکێک لەگەڵ " موحەمەد ڕەعد " سەرۆکی فڕاکسیۆنی پەرلەمانی حێزبۆڵلا دانیشتنێکی بەڕیوەبرد .\nبە پێی ڕاپۆرتێک ڕۆژنامەی " الاخبار " ئەمڕۆ هەینی ڕایگەیاند : ماکرۆن لە کۆتایی دانیشتنەکەی دوێنی دا لە کۆشکی " سنەوبەر " لەگەل موحەمەد ڕەعد بە شێوەی تایبەت قسەی کرد و ووتووێژی دوورودرێژی لە نێوان هەردوو لایەن دا ئەنجام دار بەڵام سەرجاوەکانی نزیک بە حێزبۆڵلا دەربارەی بابەت و ناوەڕۆکی ئەم دانیشتنە کە چەند خوولەک بە شیوەی سەرپێی درێژەی کێشاوە ، هیچ شتێک بلاو نەکراوەتەوە .\nئەم ڕۆژنامەیە ئاماژەی کردووە . ئەمە یەکەمین دیداری نێوان سەرۆککۆماری فەڕەنسا و کەسایەتییەک لە حێزبۆڵلا وەوەیە کە لە لیستەی گەمارۆوەکانی ئەمریکادا بوونیان هەیە .\nلە لایەکی دیکەوە ڕۆژنامەی " الجمهوریە " لە ڕاپۆرتێکدا نووسی : موحەمەد ڕەعد نوێنەری پەرلەمانی حێزبۆڵلا کە پێشنایری ماکرۆنی ڕاست و درووست لەقەڵەمداوە ، ڕایگەیاند " ئێمە هیچ کێشەیەکمان بۆ ووتووێژ لەگەڵ یەکتردا نییە ، کێشەی ئێمە ئەمەیە کە ئێمە نەوەی کە لەسەری ڕێکەوتووین پابەند نین ، هەر بەو جۆرەی کە ئێمە " ڕێکەوتننامەی تائیف " مان پەسەند کرد بەڵام ئەومان جێبەجێ نەکرد .


رژاک: هەرکەس و چەکدارێک دژی گەریلا بەشداری شەڕ بکات ڕوو ڕەشی مێژوو دەبێت – کوردی – RojNews.News\nرژاک: هەرکەس و چەکدارێک دژی گەریلا بەشداری شەڕ بکات ڕوو ڕەشی مێژوو دەبێت\n18/04/2022 - 11:49:24 pm\nژنانی ئازادی کوردستان داوا دەکات هیچ کەسیک دژی گەریلا بەشداری شەر نەکات و دەڵیت، هەرکەس وکورد وچەکدارێک بەشداری لەو شەڕە بکات دژی گەریلا ئەوە ڕوو ڕەش وشەرمەزاری مێژوو دەبێت و بەچەتە و خاک فرۆش هەژمار دەکرێن.\nڕێکخراوی ژنانی ئازادی کوردستان (رژاک)لە ڕاگەیەندراوێکدا دەڵێت “پێشبینیمان كرد بوو کەئامانجی دەوڵەتی داگیرکاری تورک وهاوکارەکانی چیە،وە بۆچی پەکەکە دەکەنە بیانووی ئەو داگیرکاریە،چونکە تاکە هێز کە بەرگری لەخەڵک وئەم قەوارەیە بکات تەنها گەریلایە لەبەر ئەوە لەژێربیانوی هەبووی گەریلا هێرش دەکەن، کە لەڕاستیدا بیانویەکی چەواشەکارانەیە، لەسەردەمی داگیرکاری مەغۆل،عوسمانی،ئەتاتورک گەریلانەبووە بەڵام ئەوان هەرداگیریان کردووە”.\nڕژاک دەشڵیت” لەو ڕۆژەی کە کوڕی بنەماڵەی بارزانی بانگ کرا بۆتورکیا و ئەمری پێکرا کە شەڕدژی گەریلا دەست پێ بکەن ئیتر بە چەندین كۆپتەرو فڕۆكەی شەڕكەری توركیا هێرشیان كردە سەر لوتكەی كوڕەژار و زۆرناوچەی تر، دواتر هێزە سەربازیەكانی توركیا لەناوچە و چیاکانی تر پیادەکران بە ئۆپەراسیۆنێکی چڕو لە ئاسمان وزەمینەوە کەناوی ئۆپەراسیۆنەکەیان (بەناوی کلیلی چنگ)ە واتە ئەو (دەرگایەی کە گەریلا کلیلی داوە و ناهێڵن باشور داگیربکەن) دەوڵەتی تورک وچەتەکان ئەیانەوێ بەچنگیان بیکەنەوە، بەڵام ڕۆڵەکانی گەلەکەمان بەئیرادەیەکی پۆڵاینەوە ڕووبەڕوویان بوونەتەوە”.\nئاماژەی بەوەشکردووە: هەرکەس وکورد وچەکدارێک بەشداری لەو شەڕە بکات دژی گەریلا ئەوە ڕوو ڕەش وشەرمەزاری مێژوو دەبێت و بەچەتە و خاک فرۆش هەژمار دەکرێن وەک حەسەن خەیری وهاوشێوەکانی.\nبە پێویستیشی دەزانێت پێکەوە دژی ئەو داگیرکاری وماڵ وێرانیە ڕاوەستین وبێ دەنگ نەبین داواشی کردووە “داوا لەگەلەکەمان دەکەین بەگشتی گەنجان، نوسەران، ڕۆشنبیران، هونەرمەندان، مامۆستایان، پزیشکان، پارێزەران، پێشمەرگەکان، هەموو حیزب وڕێکخراوە مەدەنی و ژنانەکان بەرامبەر ئەم داگیرکاریە بێ دەنگ نەبن”.\nژنانی ئازادی کوردستان وتوسیەتی: ئەم شەڕە دژی گەلی کوردە و قڕکردنی کوردە، لێرەشدا ژنان قوربانی هەرە سەرەکین لەبەر ئەوە ئەبێت ژنان ڕۆڵی کاراو پێشەنگ ببینن لەبەرامبەر ئەو شەڕە ناڕەوایە تا چیتر جەرگی دایک و باوکان نەسوتێن وخاکمان داگیرنەکرێت چونکە کەلەدەست دەرچوو ئیتر پەشیمانی بێ سودە چونکە دەوڵەتی داگیرکەری تورک داگیرکەرو تاڵان چین.\nهیواشی خواستووە “هیچ کوردێک بەشداری ئەو شەڕەچەپەڵ وداگیرکاریە نەکات چونکە لەکۆتایدا ئیرادەی ئازادی شۆڕشگێڕی سەردەکەوێت، لەبەرئەوە خۆیان ڕوو ڕەشی نەوەکانی داهاتوو نەکەن، بەڵکو شان بەشانی خوشک و برا گەریلاکانیان بەرامبەر داگیرکەری تێبکۆشن وگەل ونیشتیمان بپارێزن”.\nبەرپرسێکی عێراق لەسەر هێرشەکانی تورکیا ڕەخنە لە سێ سەرۆکایەتیەکە دەگرێت\nعێراق لە بارەی هێرشە داگیرکەریەکانی دەوڵەتی تورک ڕاگەیەندراوێکی بڵاوکردەوە\nدوو ژن کۆتایی بە ژیانیان هات\nڕەنگی ژن لە ٢٥ــمین فێستیڤاڵی گەلاوێژدا\nپیاوێک هاوسەرەکەی کوشت و هەڵهات\nدایکی هەشت منداڵ کوژرا\nلە ئەمساڵدا تاوانەکانی ژن کوشتن بەشێوەیەکی مەترسیدار زیادیان کردووە\n٦٦٪ى ژنانى هەرێم بەهۆی گێچەڵی سێکسیەوە لە کەرتی تایبەت کارناکەن


ئیلهام ئەحمەد: هاوڵاتیانی كورد بە چەكی ئەوروپایی دەكوژرێن – تۆڕی میدیایی خەڵک\n2019/11/09 - 10:25 AM\nهاوسەرۆكی ئەنجومەنی سوریای دیموكرات ڕایدەگەیەنێت، ئەگەر یەكێتی ئەوروپا لە بەرانبەر توركیا نەوەسێتەوە، دەبێت لەبەرانبەر مەترسییەكانی داعش بوەستێتەوە.\nئیلهام ئەحمەد هاوسەرۆكی ئەنجومەنی سوریای دیموكرات بە ئاژانسی ڕۆیتەرزی ڕاگەیاند، مەترسی گەڕانەوەی داعش بەهۆی هەوڵی تاك لایەنەی ئەمریكاوەیە لە بردنەدەرەوەی هێزەكانی خۆی لە سوریا و هاتنی ئەو بارودۆخەش دەبێتەهۆی ئەوەی زۆربەی چەكدارەكانی داعش هەڵبێن و بۆ درێژەپێدانی بە چالاكییەكانی خۆیان بگەڕێنەوە ئەوروپا.\nوتیشی”داوا لە ئەوروپا دەكەین دوو هەزار سەرباز ڕەوانەی ناوچە سنوورییەكانی نێوان توركیا و ڕۆژئاوای كوردستان بكات بۆ پاراستنی سنوورەكە و ڕێگری لە پەڕینەوەی چەكدارەكانی داعش بكەن، هەروەها فرۆشتنی چەكیش بە توركیا ڕابگرن، چونكە هاوڵاتیانی كورد بە چەكی ئەوروپا دەكوژرێن.\n2020/05/29 - 10:56 AM\nژن و مێردێك ویستیان بە هۆی ڕێوشوێنەكانی بەرەنگاربوونەوەی كۆرۆناوە لە كۆریای باكوری هەڵبێن، بەڵام دوای دەستگیركردنیان لەسێدارەدران.\nرۆژنامەی دەیلی مەیڵی بەریتانی بڵاویكردەوە كە ژن و مێردێكی دانیشتووی ناوچەی هییسان لە باكوری هەرێمی ریانگ ئانگی كۆریای باكور كە لە ماڵەكەیاندا كەرەنتین كرابوون، هەوڵیاندا بەرەو كۆریای باشوور هەڵبێن.\nڕوونیشیكردەوە كە ئەو دوو هاووڵاتییە بەنیازبوون لە ڕێی ڕووباری یالوەوە خۆیان بگەنە چین و لەوێشەوە بچنە كۆریای باشوور، بەڵام پلانەكەیان سەرینەگرت و دەستگیركران.\nبە پێی هەواڵی ڕۆژنامە بەریتانییەكە، هەردوو هاوسەرەكە كە لە پەنجاكانی تەمەنیاندا بوون، دوای ئەشكەنجەدانیان بە بێ دادگاییكردن لەسەر سنوور كوژران.\n2020/05/29 - 9:40 AM\nڕەجەب تەیب ئەردۆغان سەرۆك كۆماری توركیا كوژرانی ڕەشپێستێك لەلایەن پۆلیسی ئەمریكاوە ئیدانە دەكات.\nئەردۆغان لە ڕێی هەژماری فەرمی خۆی لە تۆڕی كۆمەڵایەتی تویتەر چەند پەیامێكی دەربارەی كوشتنی كەسێكی ڕەشپێست لەلایەن پۆلیسێكی ئەمریكییەوە بڵاوكردەوە كە لە ناوخۆی وڵاتەكەش ناڕەزایی لێكەوتووەتەوە.\nسەرۆكی توركیا نووسیوێتی كوژرانی جۆرج فڵوید بە ئەشكەنجە نەك هەر هەموومانی بێزار كردووە، بەڵكو بووەتە یەكێك لە ئازاربەخشترین دیمەنەكانی جیهانی نادادگەری.\nبە پێی دیمەنێكی ڤیدیۆیی كە ساتی گیانلەدەستدانی فڵوید تۆمار دەكات، پۆلیسێك ئەو ڕەشپێستەی خستووە بە زەویدا و بە توندی قاچی خستووەتە سەر گەردنی، هەرچەندە هاوار دەكات كە ناتوانێت هەناسە بدات، بەڵام پۆلیسەكە و هاوڕێكانیشی گوێی پێنادەن تاوەكو لەو شوێنەدا لە ژێر قاچی پۆلیسە سپیپێستەكەدا گیان لە دەست دەدات.


ئێران داوای کرد دوور له ئاژاوه كێشه‌كان چاره‌سه‌ر بكرێن - Mehr News Agency\n21 kewçêrê 2015 - 15:36\nNews Code 209\nنوێنه‌ری حكوومه‌تی هه‌رێم له‌تاران:\nئێران داوای کرد دوور له ئاژاوه كێشه‌كان چاره‌سه‌ر بكرێن\nنازم ده‌باغ، نوێنه‌ری حكوومه‌تی هه‌رێمی كوردستان له‌تاران، ده‌ڵێت به‌رپرسانی ئێران داوایانكردووه دوور له‌كێشه و ئاژاوه ناكۆكیه‌كانی ئێستای لایه‌نه‌كان چاره‌سه‌ربكرێن، ئاشكراشی ده‌كات كه پێشتر شاندێكی ئه‌و وڵاته بۆ وتوێژ و ئامۆژگاری و رێنمایی ده‌رباره‌ی هه‌مان پرس له‌هه‌رێم بوون.\nبە ڕاپۆرتی ئاژانسی مێهر؛ له‌م چاوپێكه‌وتنه‌دا له‌گه‌ڵ هاوڵاتی، نازم دەباغ باسی دیداره‌كانی شاندی هه‌رێم له‌گه‌ڵ به‌رپرسانی ئێران، كه هه‌ینی رابردوو به‌سه‌رۆكایه‌تی نێچیرڤان بارزانی بۆ به‌شداری له‌كۆنفرانسی جیهانی میونیخ چوونه تاران.\nبه‌شداری شاندی هه‌رێمی كوردستان چۆن بوو له‌كۆنفرانسی جیهانی میونیخ كه ئه‌مساڵ له‌ئێران به‌ڕێوه‌چوو؟\nئه‌و كۆنگره‌یه له زۆر وڵاتی دیكه‌ش ئه‌نجامدراوه، هێنانی بۆ تارانیش له‌سه‌ر پێشنیاری ئه‌ڵمانیا بوو، به‌تایبه‌ت دوای رێككه‌وتنامه‌ی وڵاتانی پێنج كۆ یه‌ك له‌گه‌ڵ ئێران‌و بارودۆخی ناوچه‌كه‌و رۆڵی ئێرانیش له‌و قۆناغه، بۆیه به‌په‌سند زانرا كۆنگره‌كه له‌تاران ببه‌سترێت. به‌ڕێز نێچیرڤان بارزانیش وه‌ك كه‌سایه‌تی‌و هه‌میش وه‌ك سه‌رۆكی حكوومه‌ت له ئه‌ڵمانیاوه داوه‌تنامه‌ی پێگه‌یشتبوو، كاتێكیش گواسترایه‌وه تاران سه‌رۆكی حكوومه‌ت قبووڵی كرد به‌تایبه‌ت به‌هۆی گرنگی په‌یوه‌ندی نێوان هه‌رێم‌و تاران، هاوكات د.رۆژ نوری شاوه‌یس وه‌ك كه‌سایه‌تیه‌ك و وه‌ك جێگری سه‌رۆك وه‌زیرانی عێراقیش به‌شداری شانده‌كه بوو.\nشاندی هه‌رێم له‌گه‌ڵ به‌رپرسانی ئێران دانیشتنیان ئه‌نجامداوه، تاران پێشنیار‌و ده‌ستپێشخه‌ری بۆ كێشه‌كانی ئێستای هه‌رێم هه‌بوو؟\nپێش هاتنی شاندی هه‌رێم بۆ تاران، شاندێكی كۆماری ئیسلامی ئێران له هه‌رێم بوون بۆ مه‌به‌ستی وتوێژو ئامۆژگاری و رێنمایی بۆ چاره‌سه‌ركردنی كێشه‌كان، بێگومان له‌كه‌ناری كۆنگره‌كه‌دا له‌گه‌ڵ وه‌زیری ده‌ره‌وه‌ی ئه‌ڵمانیاو عه‌لی لاریجانی‌و وه‌زیری ده‌ره‌وه‌ی ئێران‌و جێگری سه‌رۆك كۆمارو سه‌رۆكی ئه‌نجومه‌نی ئاسایشی نه‌ته‌وه‌یی ئێران، له‌هه‌موو دانیشتنه‌كاندا جیاوازی نه‌بوو كه كۆماری ئیسلامی ئێران به‌گرنگیه‌وه ده‌ڕوانێته كێشه‌كانی ناو هه‌رێمی كوردستان، به‌تایبه‌تی ئه‌و كێشانه‌ی له‌مدواییه‌دا هه‌بوو، به‌گرنگیه‌وه داوایانكرد هه‌موو پێكه‌وه ئه‌و یه‌كێتییه‌ی نێوانیان بپارێزن كه به‌رانبه‌ر به‌جه‌نگی داعش وه‌ستاونه‌ته‌وه و یه‌كڕیزی نێوان خۆیان بپارێزن، ئومێدیان كرد له‌ڕێگه‌ی گفتوگۆی مه‌ده‌نیانه كێشه‌كان چاره‌سه‌ر بكه‌ن دوور له‌كێشه‌و ئاژاوه، وتیان له‌گه‌ڵ ئارامیداین.\nدیاره كاك نێچیرڤان بارزانی دوپاتیكرده‌وه كه سورن له‌سه‌ر چاره‌سه‌ركردنی كێشه‌كانی ناوخۆی كوردستان له‌ڕێگه‌ی گفتوگۆوه كه بگه‌ین به‌ئه‌نجامێك هه‌مولایه‌ك پێی رازی بین، هاوكات كۆماری ئیسلامی ئێرانیش ئاماده‌یی ده‌ربڕی بۆ هه‌ر هاوكارییه‌ك له‌شه‌ڕی دژ به‌داعش.\nشاندی هه‌رێم به‌فه‌رمی هیچ داواكارییه‌كی له‌ئێران نه‌بوو؟\nكۆماری ئیسلامی ئێران ئاماده‌یی خۆی نیشانداوه هه‌ركاتێك پێویست بكات حزوری ده‌بێت، شاندی هه‌رێمی كوردستان نه‌هاتووه بپاڕێته‌وه‌و داوابكات كێشه‌كانمان بۆ چاره‌سه‌ر بكه‌ن، بۆیه ئه‌گه‌ر لایه‌نه سیاسییه‌كان ئاماده‌ییان نه‌بێت ئیمكان نییه به ئێرانیش بكرێت، بەڵام حكوومه‌تی هه‌رێم وتویه‌تی پێویستیمان به هه‌موولایه‌نێك هه‌یه، كۆماری ئیسلامی ئێرانیش جەختی كرده‌وه كه هه‌موو لایه‌نه سیاسییه‌كان بۆ ئه‌وان گرنگن و به‌ڕێگه‌ی گفتوگۆ كێشه‌كان چاره‌سه‌ر بكرێت.\nله كۆبوونه‌وه‌كاندا باسی به‌رده‌وامی و زیادكردنی هاوكاری ئێران كرا بۆ هه‌رێم له‌شه‌ڕی داعشدا؟\nبه‌ڵێ بڕیاره به‌رده‌وام بێت، ئاستی پێویست به‌پێی داخوازییه‌كان بووه كه هه‌رێمی كوردستان كردوویه‌تی.\nپێشنیاری ئێران بۆ چاره‌سه‌ری كێشه‌كانی نێوان به‌غدا‌و هه‌ولێر چی بوو؟\nكاك نێچیرڤان بارزانی له كۆبوونه‌وه‌كاندا باسی له‌وه‌كرد كه له‌گه‌ڵ ته‌بایی‌و چاره‌سه‌ركردنی كێشه‌كانن له‌گه‌ڵ به‌غدا به‌رێزگرتن له‌یه‌كدی‌و به‌دابینكردنی مافه ره‌واكانی هه‌مه‌جۆر له‌گه‌ڵ یه‌كدی به‌تایبه‌ت مافه داراییه‌كان، حكوومه‌تی هه‌رێم ته‌ئكیدی له‌وه‌كرده‌وه كه به‌پێی ئیستحقاقاتی خۆی مافه‌كانی پێبدرێت.\nكۆماری ئیسلامی ئێرانیش هه‌موو ئاماده‌یه‌كی نیشاندا له‌پێناو پاراستنی یه‌كپارچه‌یی خاكی عێراق‌و هه‌رێمی كوردستان، هه‌روه‌ها دابینكردنی مافه ره‌واكانی، له‌وێشدا حكوومه‌تی هه‌رێمی كوردستان جه‌ختیكرده‌وه كه له‌به‌رنامه‌دا هه‌یه شاندێك سه‌ردانی به‌غدا بكات.\nئێران ئاماده‌یی نیشاندا ناوبژیوانی بكات له‌نێوان هه‌ولێرو به‌غدا؟\nئه‌وه به‌نده به‌داواكاری لایه‌نه‌كان، ئێران ئاماده‌یی نیشانداوه، حكوومه‌تی ئێران و حكوومه‌تی هه‌رێمیش جه‌خیتان لێكردۆته‌وه كه پێویستیان به‌هاوكاری هه‌موو لایه‌نه‌كان هه‌یه.


گرووپی چەکداری رەبعەڵڵا له كورته ڤیدیۆیه‌كدا داوا لە حکومەتی عێراق دەکەن، کارمەندانی حەشدی شەعبی کە گرێبەستەکانیان هەڵوەشێندراونەتەوە، بگەڕێنێتەوە سەر کارەکانیان، ئەگەرنا هێرش دەکەنە سەر بانکەکان.\nلە گرتە ڤیدیۆکەی گرووپی چەکداری رەبعەڵڵا، راگەیێندراوێک ده‌خوێننه‌وه و دەڵێن: "دوای ئەوەی گەندەڵکاران گەندەڵییەکەیان زیاتر کرد، ئامانجەکانیشیان یەکبوونە دژی جیهادکارەکانی حەشدی شەعبی، کە گرێبەستەکانیان هەڵوەشێندراون، بەبێ ئەوەی وەڵامی داواکارییەکانیان بدرێتەوە، ئێمە بزووتنەوەی رەبعەڵڵا و قەڵغانی حەشدی جیهادکار، بۆ دواجار هۆشداری دەدەینە ئەوەی پشتیتێکردووین و حکومەتەکەی کازمیش، کە مافەکانمانی پشتگوێخستووە، ئێمە 48 کاتژمێر مۆڵەتتان پێدەدەین لە بەرواری بڵاوکردنەوەی ئەم راگەیێندراوەوە بۆ ئەوەی بەدەم داواکارییەکانمانەوە بێن بەبێ دواکەوتن، ئەگەرنا هەڵوێستمان دەبێت دژی بانکەکان کە پارەی ئێمەتان تێیاندا کۆگا کردووە".\nلە چەند رۆژی رابردوودا سەدان کارمەندی پێشووی حەشدی شەعبی، کە دەوترێ گرێبەستەکانیان هەڵوەشێندراونەتەوە و لە بنەڕەتدا بە هۆکاری جیاجیا بە فەرمی لە ریزەکانی هێزەکانی حەشدی شەعبیدا دانەمەزرێندراون، لە بەغدا خۆپێشاندانیان کرد و داوایان لە حکومەتی عێراق کرد هاوشێوەی کارمەندە دامەزراوەکانی حەشدی شەعبی مووچەی مانگانەیان پێبدرێت.\nگرووپی رەبعەڵڵا لە 25ى ئازارى 2021، دا نمایشێکی چەکداری لە بەغدا کرد و تێیدا ستایشی ئەو پەرلەمانتارانەی كرد كە داوای كەمكردنەوەی نرخی فرۆشتنی دۆلاریان بەرامبەر دیناری عێراق دەكرد، گرووپەکە ئەوکات هۆشداریشی دایە ئەو لایەنە سیاسییانەی کە بە مەبەست پەسندكردنی پرۆژەیاسای بودجەی گشتی دوادەخەن لە پێناو دەستكەوتی تایبەت، گرووپەکە هەروەها هۆشداریدا لە پەسندکردنی بەشە بودجەی هەرێمی كوردستان لە بودجەی فیدراڵی ساڵی 2021 دا.


چەند زانیارییەک دەربارەی ئینتەرنێتی تاریک\nلەم رۆژانەدا دەتوانیت هەرچی بتەوێت یان نەتەوێت لەسەر تۆڕی ئینتەرنێت بیدۆزیتەوە، هیچ شتێك نەماوە تۆ نەتوانیت زانیاری لەسەر پەیدا بكەیت لەسەر ئینتەرنێت، بەڵام.. سەیر لەوەدایە، ئەوەی كە دەبینرێت و دەخوێنرێتەوە، تەنها (10%)ی ئەو زانیاریانەیە كەلەسەر تۆڕی ئیتەرنێت هەن.\nبراوسەرە گەورەكانی وەك گوگڵ یان یاهۆ و ئەوانی تریش، كاتێك دەتوانن داتایەكت پیشان بدەن، كە لینكێكی هەبێت و لە ڕێیەوە بتوانێت پێی بگات، بەڵام زۆرینەی رەهای داتاكانی ئینتەرنێت بە شێوەیەك رێكخراون كە براوسەرەكان نایانبینن و شاراوەن، ئەویش بە چەند هۆیەك، یان ئەوەیە كە پۆلێن نەكراون، یان براوسەرەكان ناتوانن كلیلی چوونە ناو ئەو داتایانە بدۆزنەوە، چونكە زیاتر سیمبولن وەك لەوەی وشە بن، یان بە شێوەیەك دیزاین كراون تەنها چەند كەسێكی تایبەت بتوانن بچنە ناوییەوە.\nئەگەر بە شێوەیەكی تر بیڵێین، ئینتەرنێتی بینراو، وەك شەقامێكی خێرا وایە كە تابلۆی رێپیشاندانی بۆ شوێنەكان لەسەر بێت، بەڵام ئینتەرنێتی شاراوە وەك رێگا لاوەكییەكان وایە كە هیچ تابلۆ و هێمایەكی هاتووچۆ و ناسینەوەی شویچنەكانی لەسەر نییە و لە هەر شوێنێكیشەوە بێت دێتەوە سەر رێگا گشتییەكە.\nبۆ ئەوەی كەسێكیش بیەوێت بچێتە نێو ئەو تۆڕەوە، دەبێت شارەزای تەواوی رێگا لاوەكییەكان بێت و بیانناسێتەوە.\nبە پێی ئەو داتایانەی هەن، ملیۆنەها سایت و پەڕەی تایبەتی هەن كە لە ئینتەرنێتی ئاساییدا نادۆزرێنەوە، بە پێی داتاكانی (BBC)، لە ساڵی (2010) دا، (96%) ی داتاكانی ناو ئینتەرنێت، لە چوارچێوەی ئینتەرنێتی شاراوەدا ئاڵوگۆڕیان پێكراوە.\nلە كۆتایی ساڵی (2000)، ئییان كلارك تۆڕٍێكی ئینتەرنێتی بە ناوی "تۆڕی ئازاد" راگەیاند و تیایدا ئەو كاڵایانەی پیشاندەدا، كە لە تۆڕی ئاسایی ئینتەرنێتدا قاچاخ بوون، وەك مادە بێهۆشكەرەكان و چۆنێتی دروستكردنی بۆمب و بازرگانی چەك و فرۆشتنی دۆكیۆمێنتی ساختەكراوی وەك پاسەپۆرتی ولاتانی جیاواز ز كارە مافیاییەكانی تر.\nلە ساڵی (2009)ش، ساتۆچی ناكۆمۆتۆ، پارەی ئەلیكترۆنی بۆ ئەو تۆڕە دروستكرد و ناوی لێنرا (Bit Coin)، كە بە رێگاگەڵێكی بێ شوماری جیاواز دەبەسترێتەوە بە حساب بانكیی فرۆشیار و كڕیاڕ و هیچ ژمارە و هۆكارێكیش نییە بۆ بەدواداچوونی ئەو مامەڵانەی كە بە (بیت كۆین) دەكرێن.\nبۆ نمونە، یەكێك لەو پێگەیانەی كە كاری فرۆشتنی شمەكە نایاساییەكان دەكات ناوی (Silk Road)ـە، لە شێوازی كاردا وەك پێگەی ئەمازۆن كاردەكات و تیایدا هەموو شتێكی یاساغی وەك پاسەپۆرتی ساختە و بێهۆشكەر و شمەكی دزراو دەست دەكەوێت و لە ماوەی تەنها مانگێكدا بە بڕی(1.9) ملیۆن دۆلار، مامەڵەی تیا ئەنجام دراوە.\nجگە لەو بوارانە، دەزگا هەوڵگریی و سیاسییەكان سوود لەو تۆڕە وەردەگرن، لە نێوان ئەوانەشدا، ئەو ملیۆنان بەڵگەنامە نهێنیانەی كە ویكیلیكس بڵاوی كردنەوە، لە رێی ئەو تۆڕەوە دزەیان پێكراوە.


هەواڵ – پەڕە 176 – basknet.org\nبڕیارێک بۆ پێوەری کارەبای ماڵان دەردەچێت\nباسک نێت-سلێمانی  بەڕێوەبەرایەتی گشتیی کارەبای سلێمانی ڕایگەیاند، دەبێت تەنھا ئەو پێوەری کارەبایانە لەلایەن ھاوڵاتیانەوە بەکاربھێنرێت کە تاقیکردنەوە و پشکنینی بۆکراوە و ڕەزامەندی لەسەردراوە، وداوایەکیش ئاڕاستەی ھاوڵاتیان دەکات. بەڕێوەبەری ڕاگەیاندن لەبەڕێوەبەرایەتی گشتیی کارەبای سلێمانی سیوان محەمەد، ڕایگەیاند:”بۆ دانانی پێوەری کارەبای ماڵان لەکارەبای نیشتیمانی چەند پێوەرێک پێشتر تێست کراوەو پشکنینی بۆکراوە، …\nھەڵەبجە ئیدانەی کیمیابارانی ئیدلیبی کرد\nباسک نێت-ھەڵەبجە بەمەبەستی کیمیاباران کردنی ھاوڵاتیانی سڤیلی خان شەیخونی ئدلب لە سوریا، کۆمەڵەی قوربانیانی کیمیاباران و ژمارەیەک لەچالاکوانانی کۆمەڵگەی مەدەنی گردبونەوەیەکی ناڕەزایەتیان ئەنجامدا و بەیاننامەیەکیان خوێندەوە. حیکمەت فایەق، بەناوی ئامادەبوان لە کۆنگرەیەکی ڕۆژنامەوانیدا بەیاننامەکەی خوێندەوە و وتی:”ڕۆژ بە ڕۆژ قەیرانەکانی سوریا ئاڵۆزتر دەبن و ئافاتی شەڕ و کوشتار بەئاقاری ترسناکتردا …\nباسک نێت: سکرتێری حزبی سۆسیالست دیموکراتی کوردستان ھەڵوێستی حزبەکەی لەبارەی ریفراندۆمەوە ئاشکرادەکات و دەڵێت”ریفراندۆم ھی میللەتە نەک حزب و ھیچ حزبێکیش بۆی نییە بەناوی میللەتەوە قسەبکات”. سکرتێری حزبی سۆسیالیست دیموکراتی کوردستان محەمەدی حاجی مەحموود، لەلێدوانێکی رۆژنامەوانیدا لەشاری سلێمانی لەسەر پرسی ریفراندۆم، رایگەیاند:”یەکھەڵوێستی کورد دەربارەی پرسی ریفراندۆم گرنگە و دەبێت پێش …\nهەڵسوڕاوانی گۆڕان داوا دەکەن حیزبەکەیان لەگەڵ پارتی و یەکێتی کۆنەبێتەوە\nباسک نێت: بەشێک لە هەڵسوڕاوانی بزووتنەوەی گۆڕان یاداشتێکیان لەبارەی کۆبوونەوەی هاوبەشی پارتی و یەکێتی لەبارەی پرسی نیشتمانی بۆ سەربەخۆیی و ریفراندۆم بڵاوکردەوە و رایدەگەیێنن” ناڕازین لە هەر دانیشتن و کۆبوونەوەیەک لەگەڵ وەفدی هاوبەشی یەکێتی و پارتی”. لە یاداشتەکەدا کە رۆژی دووشەممە 3-4-2017، بڵاوکراوەتەوە هاتووە:”ئێمە وەک بەشێک لە هەڵسوڕاوانی بزووتنەوەی گۆڕان، …\nپەڕە 176 of 190« سەرەتا...150160170«174175176177178\t»\t180190...کۆتا »